text:
JINGHPAW WUNPAWNG CHYUM DAKKASU A LABAU KADUN
Jinghpaw Wunpawng Hkalup Hpung nnan de wa ai aten hta nawku hpung hpe woi awn na ningbaw ningla ni shangai shapraw na ra wa ai. Dai majaw, 1901 ning hta Sarakaba Ola Hanson gaw Chyum jawng n nga timung Jinghpaw hte Kayin sara ni a matu Chyum ga kadun sharin nna tara hkaw hpaji ni hpe Myitkyina, Manmaw, Nan Hkam hkan e sharin lai wa sai. 1923 ning hta gaw Chyum jawng kaji ngu nna shawng hpaw chyam yu ai. Dai jawng hta Manmaw na marai 2 hte Namhkam na marai mi sa lung lai wa sai. Sarakaba Sword mung Namhkam e Chyum jawng kaji langai mi hpaw lai wa ai hte dai jawng hta jawngma marai 4 sa du sharin lai wa sai. Ndai ni gaw dai aten e hkyak hkyak ra kadawn ai majaw, hpaw ai jawng ni rai nga ai.
1930 ning October shata gaw Chyum jawng a labau hta lak lai ai shani rai nga ai. Hpa majaw nga yang Myen mung Hkalup Hpung Mung Zuphpawng hpe Yangon mare Cushing High School jawng wang e galaw ma ai. Dai kaw Myitkyina hku nna dat kasa hpaji du Sara Robin, Manmaw de na Pangmu Duwa Sara Lahpai Zau Tu, Sam mung de na Sara Labya De ni rai ma ai. Sara Lahpai Zau Tu gaw, chyum jawng hpaw ya na matu a ja a wa hpyi shawn mu ai. Dai kaw nna Chyum jawng hpaw sa wa na masing hpang wa sai hpe chye lu ai.
Dingla nna hkring sa mat sai Sarakaba George J. Geis hpe bai shaga shatsam ma ai. Dai hte maren Sarakaba Geis yan Ma Ma mung 1931 ning hta Manmaw de du lung wa sai. Shawng ningnan Manmaw kaw Chyum jawng shara lata ma ai. Sarakaba Geis hte Sara Zau Tu lata tawn ai shara gaw Sinlum Pangmu makau na Hpunggan kawng re ai lam chye lu ai. Rai tim, dai shara hpe n shagrin la lu ai. Jahtum e 1932 ning June praw 1 ya shanin Manmaw mare sasana jawng wang na Sarakaba Geis a nta hta Chyum laika sharin jawng wang na Sarakaba Geis a nta hta Chyum laika sharin jawng hpaw hpang lu masai. Dai shaloi Jawngma 9 shawng sa du sharin hpang ma ai. Dai ni gaw: Manmaw na marai 3, Sam mung na marai 4, Myitkyina na marai 2 rai ma ai.
1. Lahkawng Ning Pang (1934-1959)
1934 ning April shata 15 ya hta lahta Sam Mung, Kutkai mare kaw bai matut hpaw nna lahkawng ning sharin ai pang hpe hpaw tawn lu sai. 1934-1959 ning du hkra lahkawng ning pang du hkra sharin ai hpe chye lu ai. Ndai pang hta gaw kabu gara shiga sakse hkam ai lai ladat hte tara hkaw hpaji ni hpe madung tawn nna sharin ya ai re. Sasana majen je ai grau nna gaw, nat hkyawt aten rai nga ai. Dai majaw, asak hkrung lam hte seng nna wenyi lam hta sha n ga hkum hkrang asak hkrung lam rai nga ai kan bau bungli ni hpe mung kalang lata sharin ya ai ten rai nga ai. Dai aten hta sharin ai subjects ni gaw: Ga Shaka Dingsa, Ga Shaka Ningnan, Hpung a ahtik labau, Tara hkaw hpaji, kabu gara shiga sakse hkam ai lai ladat, hkai sun hpaji, jawng sara tai hpaji, tsi mawan hpaji, hte ta hpaji, rai chywi rai rep hpaji ni ra nga ai. 1942 ning March shata du hkra sha jawng hpaw lu ai. Japan prat du wa ai majaw jawng hpe masum ning pat kau ra sai. 1946 ning Apri. shata hta jawngma marai 9 hte jawng bai hpaw lu sai. 1950 ning kaw nna gaw tsang 7 awng sai ni hpe Chyum jawng hkap la ai madang du hkra sharawt lu sai.
2. Masum Ning Pang (1960-1973)
1960 ning hta gaw, 3 ning sharain ai pang hpe bai sharin sai. 1966 ning hta Chyum jawng hpe Myikyina Ginwang Nawng Nang e htawt la nna matut sharin sa wa sai. Ndai pang hta gaw hpung shte seng ai myit jasat lam ni, chyum masa hpaji ni, Hpung labau ni hpe grau n gun dat nna sharin sa wa sai.
3. Mali Ning Pang (1974-1998)
1974 ning hta gaw, 4 ning diploma madang hpe sharawt lu saga ai. Layman course hpe mung 1976-1977 ning kaw nna hpaw hpang lai wa sai. 1983 - 1984 ning hta Layman course hpe jahkring kau sai. 1986 ning kaw nna gaw, L.Th madang hpe lu hpaw hpang lai wa saga ai. 1990 June shata praw 20 ya shani Hkawlik madang hpaw na matu ahkang lu sai re. Dai majaw dai shaning kaw nna gaw, B.Th hpaji hpe sharin lu saga ai.
Ndai madang du hkra du lu ai gaw, 1977 ning Jaw Masat Poi kaba ngut ai kaw na du na 15 ning hta Hkawlik hpaw lu wa na masing jahkrat myit sharawt shajin lai wa let 1983 ning hta galaw lai wa sai Chyum jawng 50 ning Jubili kaba hta Chyum Hkawlik madang sharawt sa wa na lam hta grau n-gun dat hkrang shapraw daw dan sa wa ai majaw, rai nga ai.
1994 ning hta gaw yawng a shawng na Jinghpaw Wunpawng Chyum Hkawlik kaw nna shagrau ai B.Th janmau jaw ai jawng yu poi kaba hpe Dap Kawng Buga Hkalup Hpung hta galaw lu saga ai. Jawngma marai 7 jawng yu lu sai. 1996-1997 ning kaw nna gaw M.Div pre-class marai 3 lung la hpang nna 1997-1998 jawng lung shaning hta e M.Div course sharin hpang sai. 1998 ning kaw nna gaw Kutkai Chyum Jawng mung Chyum Hkawlik a jawng lakying tai wa sai. Ndai Kutkai Chyum Hkawlik kaw gaw, Layman Course, Diploma hte L.Th Jinghpaw hku hpaw hpang lu sai.
4. L.Th Hpaw lu ai labau
Chyum jawng hpe Asha dan sin praw dingda ginra Chyum hpaji hpung (ATESEA) de matut lu nna, 1982 ning September kaw nna anhte Jinghpaw Wunpawng Chyum Jawng gaw (ATESEA) a hpung shang malawm tai wa sai.
1984 ning hta Yangon kaw ATESEA accreditation komiti (Chyum jawng masat shagrin komiti) salang ni du ai majaw, Chyum jawng a malai jawng up Rev. Lahtaw Gum Se hte Sara Ja Gun ya sa hkrum ma ai. Accreditation komiti kaw lawm ai ni gaw, Dr. Grover Tyner, Dr. Velantino Sitway, Dr. Ching Feng Hse ni rai ma ai. Ndai Chyum jawng masat shagrin komiti ni hte hkrum shaga ai report hte maren, Jinghpaw Wunpawng Chyum jawng gaw lawan ai hku L.Th hte B.Th course ni hpe hpaw hpang lu sai nga ai majaw ndai bungli hpe galaw hpang wa na komiti lawu de na hte maren hpaw da lu sai.
1. Rev. L. Gum Se
2. Sarakaba Sumlut Naw
3. Rev. Isak (KBC Amu Madu)
4. Rev. Saboi Jum
5. Sara Gun Jawng nin rai ma ai.
Dai majaw 1986 ning kaw nna L.Th program hpe hpaw hpang lai wa lu saga ai.
5. B.Th Hpaw Hpang ai Lam
1988 ning jawng hpaw ai aten kaw nna B.Th pre-class hpang wa saga ngu, S.C 87/83 hte maren dawdan let hpaw hpang wa lu saga ai. B.Th course hpe ATESEA kaw nna (accreditation) masat ya ai lam garai n galaw ai majaw, Insein Inglik Chyum Jawng (MIT) hte matut mahkai (affiliate) let B.Th course hpe hpaw hpang lu saga ai.
6. M.Div hte kaga Sharin Lamang ni Hpaw Jat ai lam
ATESEA accreditation hpung ni n gun jaw ai hte maren M.Div course hpe 1996-1997 jawng lung shaning kaw nna jaw hpang wa sai. 2000 ning hta ATESEA kaw nna masat masa jaw ai lam hpe hkam la lu sai. Tsa ban 21 de du shang wa ai hte rau KTC kaw nna Diploma hte L.Th hpe awng la lu wa sai jawngma dingsa ni a hpe mit dum let shanhte a matu lak san program B.Min hpe 2003-2004 jawng lung shaning kaw nna hpaw jat lu saga ai. Dai hte maren 2011 jawng lung shaning kaw nna shaning na na la ding da lai wa sai M.A.C.S hte M.Min sharin lamang ni hpe hpaw jat wa na jin jin rai nga sai.
KTCS a labau hta tsawra hkungga ging ai Jawng Up sara kaba masum nga lai wa ai hpe mu lu nga ai. Dai ni gaw, Rev. Lahpai Zau Yaw (1946-1965); Rev. Dr. Lahtaw Gum Se (1966-1993) hte Rev. Dr. Saga Hkyen Naw (1993-2010) ni rai nga ai. 2010-2011 jawng lung shaning kaw nna gaw, KTCS hta jawng up ningnan hpe bai mu lu saga ai. Dai gaw, Dr. Nalaw Dai Hkawng rai nna shi hpe 36 lang na Hpung shawa zuphpawng hta yawng jawm myit hkrum let lata san dat ai lam rai nga ai. Tsa Ban 21 hta KTC a Chyum hpaji grau nna bawng ring galu kaba jat wa na matut Jawng up ningnan kaw nna woi awn sa wa ai lam hta yawng jawm n gun jaw madi shadaw lawm ra nga saga ai rai nga ai.
7. BATS Program Hpaw Hpang ai Lam
Bachelor of Arts in Theological Studies (BATS) ngu ai degree program hpe English hpaji hte Music hpaji hpe madung da nna 2013-2014 jawng lung shaning kaw nna hpaw hpang wa sai. Matut Computer hpaji hte seng ai degree hpe mung hpaw hpang wa lu na matu masing gran nga ai.


c: text/html

text:
May 3,2014 ya shani 7:00am ten ram hta Manmaw Myo Thit, Kung Law de na Myen tai hpyen Modo (11) hta hpyen n-gun (150) ram Htaw nna Manmaw de lai yu wa sai lam shiga na chye lu ai. Lahta Sam Mung KIA Masat (4) Dap Ba de n-gun jat na matu re lam na chye lu ai.
May 3,2014 ya shani manap 4:30am ten ram hta Lahta Sam Mung Muse makawu (105) Mile kaw nna Myen tai hpyenla hpring hpring htaw ai Modo (2) Mung Baw maga de lai lung wa sai lam shiga na chye lu ai.
May 3,2014 ya shani hta shana de daw 4:50pm ten ram hta Lahta Sam Mung KIA Masat (4) Dap Ba ginra Mung Baw Shwi Zin Wan Bum maga hku nna Myen asuya dap hpyen gasat Jet nbungli (1) bai pyen lung wa nna KIA Dap Dung (36, 38) ginra ni de wa pyen gayin du nna bai n'htang yu mat wa sai lam shiga na chye lu ai.
May 3, 2014 ya shani 10:30am ten ram hta KIA Masat (3) Dap Ba npu Dap Dung (27) ginra Man Wing kaw nga ai Myen Dap Nu (88) npu na hpyen hpung n-gun (50) daram gaw Lagat Yang Hpyen Yen dabang de du shang wa nna (1) Salang Hpau Yam Yaw, (2) Salang Sum Hka Brang Htoi, (3) Salang Lahtaw La Tawng, (4) Salang Maji Bawk Naw, (5) Salang Hpau Jung Mayam Naw Mai, (6) Salang maru La Awng, (7) Salang Wa Je Tu Mai, (8) Salang Shadau Gam, (9) Sahadang Shadau Naw Grawng, (10) Salang Maji Gam, (11) Salang Nhkum La Mai, (12) Salang Ahwang, (13) Salang Kun Hum, (14) Hpung Tau Zinghtung Hka Htung, ndai hpyen yen mung masha ni hpe 11:30am ten ram hta Man Wing de woi mat wa sai lam shiga na chye lu ai.Hpa majaw woi mat wa ai hpe tup hkrak nchye lu tim Lahta Sam Mung KIA Masat (4) Dap Ba ginra de hpyen n-gun jat sa wa ai lam kaw KIA ni nhkap gap na matu mung masha ni hpe ninggang shatai na matu rai na re nga nna KIA salang langai tsun shana wa ai.
May 2, 2014 ya shani 7:00am ten ram hta Manmaw Ginwang Zin Lum Ninghtawn Byeng Wai kaw nna Myen tai hpyen ni gunra (36) hte Yaw Yung de malu masha ration htaw lahka nga ai lam shiga na chye lu ai.
By: http://myutsawkasa.blogbaker.com
-----------------------------------------------------
MYEN NI BAWM KATUT SI HKALA AI LAWM
Published on Saturday, 03 May 2014 12:41
Wunpawng Mungdan Shanglawt Asuya Sam Mung Daju KIA Dap Ba (3) up hkang ginra rai nga ai Manwin Gyi hte Man Mawn lapran hkau na pa hku shamu shamawt hkawm nga ai myen hpyen hpung ni gaw May praw (3) ya jahpawt hkying (11:00 AM) ten ram hta removed bawm hte gasat katut ai majaw si hkala ai lam nga lai wa sai lam shiga na chye lu ai. Ndai zawn myen hpyen hpung ni bawm hte gasat katut ai majaw Manwin Gyi hpung gyi jawng kaw dap jung nga ai myen hpyen ni gaw gajawng nna hkrup mara sinat ni gap ayai dat ai majaw hkau na pa makau kaw ginsum galaw let hpyen yen hkawm nga ai Kawng Ling Ding Hkru Mare na Asak (60) ning ram re Slg. Maran Gam hpe sinat pala wa hkra ai majaw hkala hkrum lai wa sai lam mung na chye lu ai. Ya yang Namhkam Tsi rung kaw tsi tsi hkam ka nga ai re. Bai myen hpyen ni gaw bawm kapaw gatut ai hkau na pa makau na Sam myu sha Slg. Aik Chyung a nta hpe sa gasawk nna Phone, gumhpraw hte manu dan ai arung arai la mat wa ya ai lam hpe mung na chye lu ai.
Jinghpaw Kasa
-------------------
Hpyen masha marai 14 hpe myen hpyenla ni rim la
May (3) ya shani hkying (2:00 PM) aten ram hta myen hpyen hpung ni gaw Lagat Yang hpyen yen dabang de du sa wa nna hpyen yen dabang na la ni marai (14) hpe rim woi mat wa ai lam chye lu ai. Ndai zawn rim moi mat wa ai hta Hpungtau Zahkung Yaw Htung mung lawm mat wa ai lam na chye lu ai. Nu num ni sharin hpawng sa taw ai majaw hpyen yen dabang hta ngam nga ai Wa La ni hpe sa rim woi mat wa ai re lam, ndai zawn sa rim woi mat wa ai myen dap ni gaw Manwin Gyi Mare kaw dap jung shamu shamawt nga ai tatma (88) npu na ni re lam hpe mung na chye lu ai. Myen hpyen du ni gaw hpyen yen dabang hpe, ndai gaw hpyen yen dabang nre, pyen dap she re ngu nna ya na zawn hpyen yen masha ni hpe rim woi lam, zingri ai lam ni galaw ai re lam hpe mung na chye lu ai.
By Jinghpaw masa

robotstxt: allowed

filter: keep


text:
Maumwi 45: Yawdan Hka Rap Sa Ai
Mada yu mu. Israela masha ni Yawdan hka hpe rap nga ma ai. Ahka ni gaw gara kaw rai ta? Dai aten e marang kaba htu nna lai wa sai manit lapran e sha hka tung nga ai. Raitimung ya gaw hka yawm mat sai. Israela masha ni nawng hkyeng hka rap sa wa ai shaloi na hte maren sha hkun hkraw ai ga ntsa hku nna, hkawm lai wa ma ai. Hka ni gara de rai mat ma ai kun? Yu yu ga.
Israela masha ni Yawdan hka hpe rap na aten ni wa ai shaloi, Yehowa gaw masha ni hpe ning ngu nna, Yawshu hpe tsun shangun ai: ‘Hkinjawng ni gashaka sumpu hpai nna, anhte a shawng e sa wa na re. Shanhte a lagaw Yawdan hka hta kabye dat ai hte, hka ni lwi nga ai kaw na hkring mat na re’ nga ai.
Dai majaw hkinjawng ni gaw gashaka sumpu hpai nna masha ni a shawng e hkawm sa wa ma ai. Yawdan hka kaw du jang hka hta kabye dat ma ai. Hka hpung la mung ja dik ai hte grai mung sung nga ai. Raitimung shanhte a lagaw hka hta hkra ai hte, lwi nga ai hka gaw hkring mat ai. Ndai gaw mauhpa lam kumla re. Hka hku de na ahka hpe Yehowa madim dim shatang dat ai. Kade nna yang hka hkyet mat ai.
Gashaka sumpu hpai ai hkinjawng ni hkun hkraw ai hka kaang hku nna hkawm sa wa ma ai. Ndai sumla hta shanhte hpe mu a ni? Shanhte dai shara hta tsap nga ma ai shaloi, Israela masha ni yawng Yawdan hka hkun hkraw ai ga hku nna rap sa wa ma ai.
Langai mi mung nngam lai mat wa ai hpang n-gun ja ai la 12 hpe ning ngu nna tsun na matu Yehowa gaw Yawshu hpe htet dat ai: ‘Ga shaka sumpu hpai ai hkinjawng ni tsap nga ai hka kaw sa mu. Nlung tawng 12 hpe sa hpai wa mu. Dai na nanhte wa hpawng de na shara hta sumpum tawn da mu. Htawm hpang e nanhte a kashu kasha ni ndai nlung tawng a lachyum gaw hpa rai ta? nga nna san ma yang Yehowa a ga shaka sumpu Yawdan hka rap sa ai shaloi, lwi nga ai ahka gaw hkring mat ai ngu nna bai tsun dan mu. Nlung ni gaw ndai mauhpa lam byin ai hpe, myit dum shangun ai.’ Yawshu gaw hkinjawng ni tsap nga ai hka kaang e mung nlung tawng 12 hpe jung tawn ai.
Hpang jahtum e Yawshu gaw gashaka sumpu hpai ai hkinjawng ni hpe tsun ai. ‘Yawdan hka kaw na pru wa mu,’ nga ai. Shanhte pru wa ai hte hka gaw shawng na zawn bai lwi mat wa ai.
Yawshu 3:1-17; 4:1-18.


text:
Myen amyu sha ( tai hpyen ) asuya wa gaw
Sa dip kaup,sai chyup sha ai,Myen colony asuya re,
An hte a jiwoi jiwa ni Luda ya ai Lamu ga hpe gashun shanyen la ya ai Myen colony asu ya re.
An hte Kachin Wunpong myu sha ni yawng hpe ladat amyu myu hte sat jahtum kau mayu ai Myen colony asuya re.
Maigan mung dan kaba ni hta e Maigan myu sha ni an hte Kachin a lam chye na ya matu,
Myen gaw Kachinland a lamu ga gashun nna colony galaw,dip shan taw ai lam re .Ngu nna
KNO,KIO,Kachin Alliance hte Myutsaw ,mung tsaw Kachin uhpung uhpawng ni tsun shana ,
galaw gun hpai nga ai re..Myu hte mungdan lawt lam shakut nga ai re.
Sadi jaw mayu ai lam:
Rai yang Ya nkau myi gaw uhpung nnan u ga langai bai hpaw la nhtawm,
Maigan mungdan kaba ni hpang maga de shani sawa nna ,Kachin hte myen mai pawng nga ai lam tsun shana ya ai ni nga wa sai.
Miagan mungdan ni ung ang wa ai lam nga ai,
Dai re majaw mayam kandang woi hpai na uhpung uhpawng ni hpe sadi let yu nga ga law.
Ndai mayam kandang hpai woi na Myen a salung sala ni gaw ,Kachin hte seng ai uphung uhpawng shagu hpe run jahten na matu azim sha shang chying lau hpang wa na lam chye lu ga ai.


text:
(Shana ai - Seng Ja)
Malaysia mungdan kaw sha nu nga ai Wunpawng (Kachin) myu shayi ni kawn (KWAM) Wunpawng Myu shayi hpung Malaysia hpe awng dang ai hte hpaw ning htan dat lu sai lam shiga na chye lu ai.
7,July,2014 ya shani Malaysia mung dan, KL ,Hatamas, LISU Nawku Jawng kaw shani (12:00)noon aten hta ga law ai shawng ning nan lang na
Malaysia du Kachin, Wunpawng Myu Shayi zup hpawng hta (K.W.A.M) Kachin Women Association Malaysia Commiti hpe awng dang ai hte hpaw ning htan dat lu sai lam na chye lu ai.
Ndai Wunpawng A Myushayi hpung (KWAM)hpe Video Sumla hkrung Shayi
Shayi Dingla Seng Ja (Coordinater) hte Shy Lamai Lu Myu Myu Awng yan kawn ning baw hku na woi awn sa wa na re lam chye lu ai.
(KWAM) a yaw sha da galaw sa mat wa na lam ni gaw
(1)- A Myu shayi ni hpe Ja hpaw ja hprang sha rin hpang ni galaw ya na lam.
(2)-A Myu shayi ni hpe garum shingtau madi sha daw sa wa na lam.
(3)- A Myu shayi ni hpe Ta Hpaji ni sharin ya na lam.
(4)- A Myu shayi ni hpe magawp maga zin lum hkye la na lam ni re lam chye lu ai.
N dai zup hpawng hta KRC hte Mung dan ngang kang hpung kaw na mung sa du hpaji jaw shang lawm ai lam chye lu ai.


text:
Thursday, 20 September 2012
BALEN HPYEN
Ga Si Kaji Kaba galaw na-->
-->
-->
-->
-->
Anhte Wunpawng sha ni a labau gawn yu,
hpyen amyu myu hkrum gasat lai wa sai da, ana zinli hpyen mung hkrum lai sai,
Yuli hpyen myiprwi mung lwi kahte, Raitim awng dang ai hte she kre
Ya daini na anhte sum nga ai hpyen, Htai lai yu yang yawn chyaren
Salum sai lam du hkra shang gasat ai, Hpyen kaba the she hkrum nga sai
Labau nhtu the gasat mung nmai, Labu chya ai pala hpe mung nhkrit ai.
Yu dat yang gaw ahpraw achyang, Ramma ni hpe chyu shatsang
Manang ni de nhpawt na matu lu sha kau ai re she nga
Simsa lam hpe gaw de ai ni rai ma aid a, kaji kajaw gag aw hkum tsun sa
Nlu lu sha yang gaw gari jahtau, sari sadang hpe nyet kau
Kanu kawa ni kaw hpyi yu nlu yang lagu,
Lusiphe a sape kaja ni she rai ma ail u
Samyit pawng lang nna ( Aids) anal u shachyaw
Asak gaw (20) ning jan, lup wa kawng chyu kashun karan
Nkau mi gaw shuk htawng rawng, kanu kawa nig aw nta pawng
Matsan ai hta tsin yam ra, byin ai hpang gaw kaning ndi sa
Kanu kawa nigaw myiprwi pru, hkrap marawn nna she tsun ail u
Hpaji chye ai kasha tai u ga she ngu ai wa,
Balen majan hta she hkrat sum mat a hka
Ya daini na ramma prat hpe tsun htai lai,
Kraw dung masin ni she machyi la nngai
Shawng lam prat masa hta n mung n mang , Sut masa lam hta grai dut dang
Hpungtang hpaji shachyut mung nngut, pyaw hpa lam chyu shachyut
IT media prat the hpa ndum, nang hpam lu sha chyu ahpum
Jak rung jak rai hpa n-galaw sharawt lu ai, balen pang lai hta she yawng lawm sai
Shata mung de lung na ngu mung kaning ndi, katsi majan hta chyu aru si
Myit hprap Jutu hpe kaning di n shachyaw, nang hpam tsi mawan chyu arawNbung pyen li gawt na mung anhte my hta nlawm,
Labu pan a katsi majan ndai hta wa,
Anhte amyu ni grain an she hrkat sum nga a hka
Sumpan chyang ndai a labau hpe gawn yu,
Moi shawng de gaw du sat ni a tsi mawan she re ai da lu
Dai hpang shinggyim masha ni bail u sha,
Nang ai namchyim hpe sha la, Kaja nkaja hpe gaw nmyit yu sa,
Lu sha datyang pyaw na ma ai da,
Anhte a kaji kawa nig a ba hkoi tsi nga nna shawng jai lang,
Bungle shaja galaw ai nga nna lu sha hpang
Dapkawp kaw hkrai dung nna galau si ai mung law law,
Dai kawn kawa pan ni bai shachyaw
Uru Seng Maw ga de sa, Ja lung seng hpaga ga
Sen gumhpraw lu kajawng, tawba ndum hkrai she marawng
Dai kawn gaw myit nchyan shaw mung nchye sa,
Bungle shaja mung galaw n ngut sai da
Gumhpraw tam njin mat yang gaw dum nta de bai wa,
kashu kasha ni gaw myiprwi pra
Madu jan gaw Du-u shawng mari da u nga, ding hku kata nru nra
Nang lawan si yang hpang la bai la na ngu tsun araw,
Dinghku mang hkang tsun shapraw
Maza mala dai zawn dinghku, Myu sha kata grai law sail u
Ja gumhpraw lu ai mung shut sam sai, Kaw Chyang Hkawn a mayam tai
Matsan ai laru gaw hkam jan, Pyaw ai laru gaw
Nhkam jan nga ai jiwa ni a ga she teng sam sai
Ya dai kawn anhte ramma ni bai shachyaw,
Moi na hkringhtawng the she raw, Tawba ndum lang yang grai shuk ai,
Jahkru tsi palin hpe sha hpai, Formula she good ai da,
Ramma ni a salum de nsim nsa , Sumpan chyang a balen hpe achyup lu,
Dai hpe prat dep ai kanu chyu lu, Dai hpe prat dep ai kanu chyu shadu
Hkum gawng sai lam de jashawn bang lu sha marawp let jai lang
Hkum gawng shingyan gaw lasi kri kri, atsam nrawng du ri ri
Washant pung kata de hkrat bang ai Uhkai zawn,
sumpan majan hta pan hkra nawn
nkau mi gaw Selfdoctor, tinang hkum kaw tinang hkrai samyit achyaw la chye ai nga, Hkum lu hkum sha ngu tsun sharing shaga,
Manang ni de nhpawt na matu lu sha kau ai re she nga
Simsa lam hpe gaw de ai ni rai ma aid a, kaji kajaw gag aw hkum tsun sa
Nlu lu sha yang gaw gari jahtau, sari sadang hpe nyet kau
Kanu kawa ni kaw hpyi yu nlu yang lagu,
Lusiphe a sape kaja ni she rai ma ail u
Htu shut nna bawp she kachyu taw ai mung law law,
Samyit pawng lang nna ( Aids) anal u shachyaw
Asak gaw (20) ning jan, lup wa kawng chyu kashun karan
Nkau mi gaw shuk htawng rawng, kanu kawa nig aw nta pawng
Matsan ai hta tsin yam ra, byin ai hpang gaw kaning ndi sa
Kanu kawa nigaw myiprwi pru, hkrap marawn nna she tsun ail u
Hpaji chye ai kasha tai u ga she ngu ai wa,
Balen majan hta she hkrat sum mat a hka
Ya daini na ramma prat hpe tsun htai lai,
Kraw dung masin ni she machyi la nngai
Shawng lam prat masa hta n mung n mang , Sut masa lam hta grai dut dang
Hpungtang hpaji shachyut mung nngut, pyaw hpa lam chyu shachyut
IT media prat the hpa ndum, nang hpam lu sha chyu ahpum
Jak rung jak rai hpa n-galaw sharawt lu ai, balen pang lai hta she yawng lawm sai
Shata mung de lung na ngu mung kaning ndi, katsi majan hta chyu aru si
Myit hprap Jutu hpe kaning di n shachyaw, nang hpam tsi mawan chyu arawNbung pyen li gawt na mung anhte my hta nlawm, lu sha jahkum si ayawm
Master Doctor chye ai madang mying nrawng, asak kaji si shing jawng
Hpyen du hpyen la tai na mung nmyit sa, balen laru hta chyu poi lawm ma
Mungkan madang hta anhte ramma ni nlawm, lup wa kawng de chye sa chyawm
Kadai hta ra ai hpa hta shut mat ai, anhte my nig aw dai hpe lu sha
Maw lanyet majan hta hkrat sum ai, daini anhte tai nga sai,
Dai hpe anhte sawn myit dum, ramma ni hpe woi zinlum
Majan ndai hpe awng dang hkra, anhte ni yawng shakut ra
Mani hpe hkrai mara shagun nga na malai, ta tut magma the shadum shai
Dut jaw ai ni mung myit yu mai, tinang amyu shada sat ai tai,
Nang hpam hpaga gaw da I ga, masha sat amu hkum galaw masa
Nu num ni mung Korea laru hta chyu hkum len nga,
Shu sha ni hpe tang du du hkra pawn ba sa wa ra
Generation a matu myit yu ya, my sha ni hpe woi maga
Dai ni na ramma, dai ni na nigabaw ningla tai lu hkra
Hkristu a dawnghkawn hpai, ya jang adawt kasat ra sai,
Zet let awng dang ai myu sha ni anhte rai, grai nan she shakut ra saga ai.
Subscribe to: Post Comments (Atom)


text:
Mungkan Mungdan shagu na Wunpong myu sha myit su, ji nban ni e Ndai video link hpe atsawm Madat yu ga law.
Ya ten na mung masa hku nga yang an hte maigan mungdan shagu du taw nga sai myu sha ni yawng hpa baw galaw sa wa na ngu hpe lawan myit shajin tawn ga law,
Myen asu ya gaw Lekmat n htu htu hkra galaw nna shan hte a myat htuk na lam sha re hpe asan sha mu lu nga sai.
Lani myi na nhtoi hta lekmat htu ra na masa mung rai nga ai,Lek mat nhtu jang mung an hte Kachin hpe sha mahta nna myen asu ya gaw grau adawt na masa re..
Rai yang an hte Maigan mung dan shagu du nga sai myu sha ni mung majoi zim nga gaw nmai na sai,
Dai ni Myen hpyen asu ya hpe adawt ai uhpung uhpawng ni law malawng dawm kau sai re.Moi de myen asuya hpe adawt ai http://uscampaignforburma.org( us campaign for burma)
mung dawm kau sai re.Myen jawng ma ning baw ni mung Myen asu ya kaw e shang lawm mugun ai madang de du mat sai re.
Sin na dan asu ya ni mung Myen asu ya hpe law law garum na matu jin jin rai nga sai,garum mung garum nga sai,
Dai majaw an hte a lam an hte tsun la ra ai tsang kaw du taw sai re.USA na Kachin alliance Zawn re uhpung uhpawng hpe Mungdan shagu na Wunpong myu sha ni hpaw ning htan nna Tinang du nga ai mung dan kawn An hte hpe dip sha nga ai myen asu ya a maw lanyet hpe ladat myu myu shaw let ning hkpa adawt na hku di ga law...
Part I
Part II


text:
Lahta Sam Mung KIA, Dap Ba (4) ginra kaw lang na ya hkyak hkyak ra taw nga ai X,ray jak (masha hkum kata na Pala shaw ai baw jak) mari la lu na matu Mai gan mung dan e shanu nga ai Wunpawng Myu sha ni kawn shawang tsawra myit hte garum gum hpraw shagun dat ya ai ni hpe seng ang ai ni kawn a tsawm sha hkap la lu sai lam nhtang shana dat nngai.
1-USA, California, na Dr Sai Htwe (Hpu nau sam myu sha) kaw na (US $ 1,000)
2- USA,TX, Dallas mare na Myitrum WP myu sha ni kaw na (US$ 1,000)
3-Denmark mung dan na WP myusha ni kaw na (Kyat- 1,250,000)
4-Japan mungdan na (JLH-japan) hte Japan du sam mung na manaw manang ni kaw na Japan Yan (210,500) hpe ka bu chye ju dum let hkap la lu sai lam n htang sha na dat n ngai.
" naw ra nga ai daw ni hpe matut nna garum la ga ngu la jin dat nngai."
(Lachid Kachin)
" naw ra nga ai daw ni hpe matut nna garum la ga ngu la jin dat nngai."
(Lachid Kachin)


text:
Moi Aung San masu nna WP sha ni jamjau ai dai ni di hkra re. Ya Su Kyi masu ai grau sawng na. Hpa majaw nga yang shi hpe mungkan mungdan ni rai kaja shadu nga ma ai. Shi Asuya lu galaw jang anhte hpe mungkan e gale galau di kau na jan rai sa. Hpyen Dap hte Balik gaw shi hpang n lawm ai majaw, shi galai shai na hpa n lu galaw na re. Kawa anhte hpe masu ai yubak gawmai gawsha mung shi kaw nga ai majaw mungdan lu up na n rai. Dai garu hkawm ai shi bungli rai sai.
Dai garu hkawm ai shi bungli rai sai.


text:
De,
Myitrum Manang ni,
Pinlung Matut (10) hpe shagun dat ai.
Lawu ga na lam hkawm ai M Jinghku ni daihpawt 8:30AM hta Laja Yang M Post kaw na ahkang lu sai hte maren, shawng nnan Lawa Yang kaw na shawng Manam masat card ni hkap gali ya let masat shakram la ga ai. Manap lu sha daw jaw nna hkring sa shangun ai. Daihpang lam hkawm matut lung wa ai gaw LZ Car Gate kaba hkalum shara de 2:00Pm hta du shang wa ma ai. Dai kaw na 5:30 Pm du hkra hkap hkalum la ai lamang hpe, LZ kaw nga ai Rawt Malan Hpung (4) rai nga ai ; KIO, Rahkaing Dap, ABSDF, Da-ang DKB wa ni hkalum ga shaga ma ai. Daihpang Jinghku manam ningbaw Yebaw Thant Zin, Hpungkyi U Uktama, Ma Nge Nge Htwe ni kaw nna, shanhte a hkrunlam hte kraw hkrat ga si ni hpe tsun malawng dan ma ai. Myin Chan kaw na Salang 2 hte Hpungkyi U Uktama shanhte 3 sha lung wa nhtawm, lam dingdung mare langai hte langai bai hkan sa hkat ai kaw na law wa ai gaw Daw Hpum Yang du yang yawng hpawn 54 hkalum ai ginra (LZ Car Gate) de du bang wa ma ai. Masha wunawng wuwa hte hkaptau la ga ai. Daina LZ Car Gate Hotel kaw manam shara jaw da ai. Shana shat lu sha hte hkalum la ai lam nga ai. IDP Camp hkan , gawan hkawm na masing nga malu ai. Hpawt de bai matut shana na.
JIC


text:
Moi na lagaw hkang bai hta chyai, hti chyai ai masa de she bai gayin wa nga sai kun? Moi na mabyin hpe marun chyai, masawp chyai, laga bawsang ni simsa masat htu ai zawn yahtu yamat, yamu yahka ngu ai masa kaba de sha bai kayin hkawm, shingran nga sai kun? tsang ai.
Le ra zawn zawn, waw ra zawn zawn, hkye madu hpe tam shamat ai zawn, gumra tam shamat kau ai Miwa la zawn re masa hta she tsap nga sai ngu ngai hku na myit sawn yu nga ai re. N’htuk hkat dik ai Miwa hte Japan a gang shing jawng hkat ai lapran hta, mung masa ku de bawngban shangut la lu na tam shamat kau na masa she pru nga sai. Mi kaw na myen gaw madu uphkang mungdaw n’kam jaw nga ai hta uloi kaba lahkawng duru hkat ai kaw na tsingdu she tai mat hkyen nga saga ai.
Ten garawt mayu nga ai myen a matu, ahkyak hta mak hpai chyawp ngu ai baw wa n’rai kun? Shaning galu hpyen kyep din a n’pu mazang n’rin, shoi mi achyum, matsan chyaren re prat kaw na annau ni galoi she lawt pru lu na ta? Ya mung moi na hte maren matut mahkai rung ni hpaw, hpyen du shada kanwang bungli chyawm garum hkrat rai. Galoi nlu jawn ga ai, mawdaw n’tsa myi n’pu na ladi n’mu zawn, gawngba shakawng, magam yingam galaw sha ai ni hte kalang bai mala hka wa na masa she bai pru nga sai kun? Shingran ai. Annau ni gaw gara hpyen hpe mung kam na yak mat wa na sai.
Mung masa bawngban shagrin na, hpa rip kawp tara langai mi pyi grai n’mu shi ai kaw moi na zawn re lahkam de bai shamawt ga ngu ai gaw shawng lam hpe shingran yu yang, moi sari mu ga sai madang de bai gayin kabye bang wa na sai kun?Myen a kata lam shamu shamawt ai lam grai n’lai shi nga ai kaw nau tin yang gataw na tsang ai.
Wunpawng Myu Sha ni tau nau n’na, awmdawm shanglawt hpyen hpung kaba langai bai hpaw ra wa na kun? Myit jahkut tawn wa ra na sai kun? Shawng lam gaw ung ang nga ai. Moi na mabyin dingsa hkang dingsa sha gaw n’hkan saga ngu ningbaw ningla ni hpe lajin mayu ai.
Baren Numraw
bY/JPKS


text:
Myitkyitna Mare Njang kawng (Thida lawk) kaw nga ai Kawa Salang Labya Tang ( U Sein Cho, n-nga mat sai ) hte Kanu Maran Hawn Pan Yan a shadang sha alat Shadang Labya Aung Mai Lat asak (17 ) Ning gaw lai wa sai 14.11.2009 bat kru ya shana 9:30 pm ten ram hta nta lakang ntsa kawn ginsup gumhtawn shut ai a marang e shi a baw kaw ningma kaba byin hkrum n-na ndum ndam rai tsi rung kaw du mat ai.
Tsi rung kaw shi hpe atsam htum hkra tsi lajng yu tim nlu mat ai majaw 24.11.2009 shana 10:pm ram hta Auckland tsirung kaba kaw n-nga mat wa sai re. Ndai ma Aung Mai Lat gaw ndai New Zealand Mungdan Auckland mare hta shi a kanu ji sara num Maran Roi Ja hte rau nga let Collage madang hta hpaji sharin nga ai wa re, shi gaw Gawdin ginsup ai lam hta grai ram ai hte nawku hpung kata hta mung dawraw dum let grai ap nawng ai shadang sha langai mung re.
Ndai zawn yawn hkyen hkrum ai lam a ntsa anhte NZ du J.W sha ni hte shi a manaw manag ni yawng mung shi a Kanu, kanau jinghku jinang yu ni hte rau grai yawn hkyen hkam sha lawm ga ai. Shi a moi mang hpe 27.11.2009 ya shani hta Auckalnd Swanson christan lup ding lup wa hta makoi mayang nalam hpe chyelu ga ai.
Trump: No Salary for Me as President.
6 hours ago


text:
Ya hte blog hte tsan ai grai na mat sai laika ka na ngu gaw myit ai gara kaw na ka na re mung nchye rai myit ni mung le du nang du rai mahtang gaw NZ ga ginhtawng ta rai wa na le myit ni mung hkun hkraw nga ai.
Um ka na gaw rai sa shiga nga yang mung nrai,sumla hkrung hte yungwi nga yang mung masha ni she kataw ai rai,softwaer lagu ladat aw nre tam mara yana nga yang mung computer dai ram nchye,laika ngau ka ga nga yang mung manang ni hpe shatan ai zawn bai tai.
Hpa mi rai tim kalang galaw ai bung li gaw tang du hkra galaw ra ai hku re nchye nkaw le ra kaw na copy ndai kaw na copy rai na galaw sha nga ai mi rai tim ndai blog kaw na lama mi sha gaw akyu jaw na re ngu mung kam nga ai,dai hta sha n-ga NZ kaw J.W shani nga nga ga ai ngu ai hte shada mung grau na matut mahkai lu na myit mada ai sha n-ga anhte a laika hku kada ai web langai jat ai mung rai madu a laka ni hpe manu shadan ai lam mung re.
Dai ni anhte J.W sha ni laika ka ai lam hta n-gun grai naw yawm nga ga ai,gashadawn blog zawn re hte laga laika buk ni kasha praw ai lam hta grai naw gawng kya ai hpe mu mada ai dai majaw hpami rai tim madu lu ai atsam hpe masha ni hpe garan jaw ga W.P blog ni hti dang sha naw re madu kada ai blog ni hpe mung ndau shabra ga ,kagaw kamyu gara hku blog hpe ka na nchye yang garum ya na hpaji jaw ya na W.P computer ning hkring ni nga ai san la ga.Tinang lu ai atsam hpaji hpe laknak hku na jai lang ga ngu gasaw ngun jaw dat ai.
Lahta na gabaw gaw ngai hti hkrup ai laika ngau kaw na re nhti lu shi ai ni,nmu hkrup shi ai ni a matu ndai kaw hti la ga.
Tinang Lu Ai Laknak Hte
Ya hte blog hte tsan ai grai na mat sai laika ka na ngu gaw myit ai gara kaw na ka na re mung nchye rai myit ni mung le du nang du rai mahtang gaw NZ ga ginhtawng ta rai wa na le myit ni mung hkun hkraw nga ai.


text:
Sut ngai Mung dan:
Ja hte ,Lung seng ,Sut gan mangai ngai ai Jinghpaw wunpawng mung dan kaw e Karai Kasang ngai hpe hpan da ai majaw chye ju dum ai,An hte Jinghpaw wun pawng myu sha ni hpe Lamu ga gaman sha nre Manu dan ai sut gan hte gasau nam hpun ni hpring chyat re ai hpan da ya sai,Nang Jing hpaw wun pawng myu sha wa myit dik shara nrai ni,
Tara Ganu (10) hte Nhtan shai ai asuya:
Dai ni an hte hpe dip up chying lau sha ai ,ten shagu mara tam ai ,Tara ganu (10) hte nhtan shai ai Myen pyen asuya hpe Karai Kasang mung n dawng na ra ai.Naw ku jawng ni Jahten ai,u dang sumla baw shangun ai,Myu ru sai jahten ai,num ma ni hpe roi rip ai,Karai jaw da ai sut gan htung hking yawng mayawng hpe roi rip jahten ai tsun nma re.
An hte Jing hpaw wun pawng sha ni shan hte lamu ga de sa up chying lau mara tam ai lam nnga ai.Shan hte gaw n tara ai hku an hte hpe prat hku nna roi rip taw nga sai re,
Hkung ga jaw:
Ning re tara nlang ai Myen hpyen hpe ning hkap ai myu tsaw hpyen du hpyen la ni hpe dai ni an hte yawng grai hkung ga jaw, Bau jaw dat ga ai.Myu sha ni a shawng lam e tsap ya nga ai hpe arawng la ga.
Wunpawng mung dan shang lawt asu ya a ya hte na Mung chying sha masat lek mat jaw ai lam hpe mung ngai hku nna grai htuk dum sai.Madi shadaw lawm nngai.
Myu hte mung dan ngang grin wa lu na matu sinat laknak sha nrai ,ndai zawn lam amyu myu hku nna gaw gap sa wa rai lam chye lu ai.
Citizenship:
Ndai Jing hpaw Wunpawng mung chying sha lekmat gaw labau shang rai sai.Miwa mung dan sha madi shadaw ai nrai ,Gala mung dan ,Myen mung dan,Kade nna yang Mung kan ting madi shadaw lawm ra na rai nga sai.
Diplomatic powers: ra nga sai,
Nkau myi gaw Miwa hte hku yang gara hku kun law,Gala hte hku yang ganing kun law,U ga myu ni hte pawng yang myu mat na kun law nga nna myit tsang hpa hkrai rai na re.
Ngai na ning mu gaw Dai ni na mung kan gaw Mung dan law law hte hku lu magang myu kaba re ngu madun ai lam mung re ngu mu ai.(jing hpaw ga malai-Jing hku law yang mani: Hpyen law yang si da)Jing hku kaja law law lu hkra shakut ga,N kaja ai akyu nrawng ai hpe gaw jai lang kau ga.
Akyu rawng nrawng shing daw yu ga:
Miwa hte hku yang gaw Wasau sha gaw naw mata lu na re,Gala hte jing hku hku yang mung Roti Bapa sha gaw naw lu sha na re,Sin na dan Ni hte jing hku galaw yang mung htawbat(Chasse)shagaw makret lu na re,
Myen hte jinghku galaw ai gaw shaning 60ning jan sai Banau Chayat sha she naw htailai shara nga ga ai.
Miwa hte kanawn nna Hpaga mung chye ga wa sai,Gala hte ganawn nna Maji ai lam gum hpraw mung chye mahkawng wa sai,Sin na dan masha ni hte ga nawn nna Karai kasang lam mung mu tam saga ai.
Myen hte pawng nna Shada da mung grai chye masu hkat wa saga ai law,
ten lu jang bai matut na+++


text:
By-James Alex Email: kpmrn21@gmail.com
Ndai lawu na laika ngau byin tai na matu hpaji jaw la ai mung dan kata shinggan nga myit rum manang ni hte salang ni hpe chyeju dum dat ga ai.
Shanglawt lu na hkrun lam hta ahkyak ai myit masa
Shanglawt ai myu ni tai na matu tinang myu sha shada da hkungga hkat ai myit masin hpe shawng shaman shakyang ra ai. Shaloi gaw hpang na ninggam hta tinang myu sha lawt lu na lam hpe bai shabyin wa lu na rai nga ai. Tinang shada da yu kaji hkat, hkungga myit dun sumri ai lam n-nga yang shanglawt ai lam hpe tsep kawp gaw gap lu na nrai nga ai.
Tinang myu tinang shada da masat masa hkungga lara galaw ai lam gaw shang lawt gaw gap ai lam hta ahkyak kaba langai rai nga ai, n-gun kaba mung rai nga ai. Wuhpung wuhpawng gade law ai nlaw ai gaw ahkyak madung nrai, myit hkrum lam she madung ai, myu sha lawt lam hte myu sha yawng a akyu ara rapra tara gaw shada da masat masa hkungga lara hkat ai hta na sha lu la mai nga ai.
Dai ni tsaban 21 hta mu mada ai lam, myit sawn shachyaw chye ai lam gaw madang tsaw wa ai hte maren, tinang a myit hte mu mada lam hpe aru yu, dinglik yu nna sak hkrung ra ai prat rai mat sai hte maren, tinang chye chyang ai machye machyang hta hkan nna Wuhpung (shn) group hpe hpaw shabawn nna tinang myu a matu lakung lakap tai, atsam shaw rai nga ai ni yawng hpe masat masa galaw chye ra nga ga ai.
Shaloi she myu sha lawt na lam, mung dan lawt na lam, rap ra ai ahkaw ahkang lam hpe gaw gap la mai na rai nga ai. Anhte Wunpawng myu sha ni yawng chye na hkap la tawn ai gaw Gum Rawng Gumtsa mung dan gaw gap lam she re, (gumchying gumtsa lai masa hpe nre), myu sha gahkyin gumdin lam, pandung langai hpe shabawn la lu na lam gaw anhte myu ni shada da kata hta masat masa hkungga la ra re lam gaw ningpawt ninghpang ahkyak madung nan rai nga ai.
KPWRN mahkri shawn hpung
Kachin Politics Watch and Research Network
+++++MYEN GUMSHEM GUMCHYING GUMSA WA A MAW LANYET HTA CHYU YAWNG JAWM MYIT HKRUM AI HKU MUNG NDI GA YAW++++


text:
N
dai laika Buk hpe n gun jaw nna ti Nang du ai Mungdan Kaw na masha Kaba
ni hpe kumhpa jaw nna Tinang a lam hpe htawng madun Dan ga.. Grai kaja
ai laika Buk re... N dai Laikabuk 1 htaUS $ 10 re.. N dai lu dut ai
laika Buk Manu gaw Kachin IDP ni a matu a lu re .. Dai majaw htet la ga
ngu mayu ai.. Denmark Kaw gaw 70. Buk htet la na du Sai . Hpawt de Kaw
na Laika dum ni Asuya hte seng ai masha Kaba Rung , Nawku Jawng hte
Tinang hte Ninawn ai Danish Ni hpe Kumhpa Hku garan mat na matu re...
Htet la mayu ai ni Sara Kaba Yaw Ba Lasaw USA Kaw Mai htet la ai.. Sara
Sai Htew Kaw Mung Mai htet ai..


text:
21 February 2010
Malaysia mungdan Kuala Lumpur mare kaw "Taxi" jawn na rai yang sadi ra na lam ni
1. TAXI kata de rai n-shang shi yang, shawng nnan mawdaw numbat (number plate) hpe galoi mung yu matsing da u.
2. TAXI shagu hta ka mara tawn da ra ai TAXI gawt ai wa a mying, mawdaw numbat, hkringdat (Driver’s ID) ni hpe galoi mung shawng yu matsing la da u.
3. Kaning re ai masa lam ni hta mi rai rai, TAXI gawt ai wa hku nna kaga hkrun lam hkawm masha (passenger) langai mi hpe bai nmai kahtap htaw la shangun ai. Lama wa TAXI gawt ai masha ni dai zawn galaw wa ai rai yang, hkrat ang ai hte hpe jaw kau nna yu mat na hku di u.
4. Mai byin ai rai yang, tinang shingtai hkrai TAXI jahkring jawn ai lam hpe koi yen u.
5. Bungli aten (office hours) a hpang hkan e rai yang, grau nna sadi maja let hkawm sa u.
TATUT MABYIN
04 January 2010 shana de 6:45 pm grup-yin hta num kasha langai mi ‘Wangsa Maju LRT Station’ kaw nna shi nga ai nta de wa na matu TAXI jahkring jawn ai.
Dai lam matu kaw sha naw du yang, wa lam bung na zawn re ai La langai mi hpe TAXI gawt ai wa bai kahtap nna htaw la ai. Masa lam ni hpe yu yang, ung ang na zawn re ai lam ni nre ai majaw, hkrit tsang hpa, ru tsang hpa, kaba langai mi shi kaw du hkrum hkra wa na re lam hpe n-tsen tawn ai lam mung tsep kawp nnga nga malu ai.
Shi nga ai lawk de magaw shang wa ra na lamgaw langai mi kaw magaw shang wa na matu TAXI gawt ai wa hpe tsun ai shaloi, dai TAXI gawt ai wa gaw lam shut masu su nna kaga maga mi de magaw shang mat wa nga yang, dai kahtap htaw la hkrum ai La wa gaw “shi a nga shara makau de nan du wa nga sai re majaw, shi hpe mahtang she shawng wa sa kau sanit” nga nna tsun ai. Ndai lam hpe TAXI gawt ai wa mung grai si mani ai hku nna dai num kasha kaw ahkang hpyi ai lam hpe dai num kasha mung ‘OK’ ngu dat ai. Dai num kasha shi nan mung mai kaja ai magam bungli langai mi hpe galaw dat sai hku nna sha sawn la nga ai.
Wut shakum tsaw kaba ni hte kum shinggrup da ai ‘TV3 Academy’ makau na masha nga lawk (housing area) ni htum ai shara de du ai hte rau dai ‘passenger’ La wa gaw mawdaw chyinghka ni yawng hpe ‘locked’ galaw kau nna shingdu de mung kalang ta hkrawt rai gayin wa nna dai num kasha a du kaw n-hkyi (knife) hte madi da ai. Dai num kasha hpe baw gum da shangun nna gumhpraw $200 hte hpawn shi a hkum hta kap ai Ja rai ni yawng hpe mung raw la kau ya ai. Dai hte hte sha myit n-dik shi ai majaw, kahtap nna jahkrit shama di n-htawm ‘May Bank (Jalan Setapak)’ de woi mat wa nna, ‘Bank Account’ hta rawng ai gumhpraw ni yawng hpe mung shaw la kau ya ai. Ndai mabyin byin ai aten gaw shana de 7:30 pm grup-yin hta rai nga ai.
Rawng marawng gumhpraw ni hpe shaw la kau ngut ai hpang, dai num kasha a ‘ATM Card’ hpe TAXI gawt ai wa bai n-htang jaw ai. Dai hpang ‘Tasik Titiwangsa’ a shingdu maga de mawdaw hpe gawt dumbri mat wa nna, “kaga TAXI hpe mahtang la jawn la nna nta wa na hku di u” nga tsun nna gumhpraw $10 jaw let dai num kasha hpe mung dai kaw jahkrat kau da ma ai.
Lai wa lai sa masha ni hpe bai karum hpyi na matu dai num kasha mung tsam mari tsam mara rai shakut hkawm pru wa yang she mawdaw lam kaba (main road) de bai du wa lu ai lam rai nga ai zawn, ndai mabyin a majaw dai num kasha mung grai kajawng htap lap, kahpra, nga ai lam mung rai nga ai. Dai hpang Pyada Dap (Police Station) de sa nna ‘report’ galaw ai shaloi she dai num kasha mung, shi gaw dai shani a matu No (3) ngu na ndai zawn re ai lam ni hpe hkrum katut lai wa ai masha rai nga ai lam hpe chye la lu ai lam rai nga ai.
Ndai zawn re ai mabyin ni gaw, dai ni na anhte langai hkrai hta mung, anhte a hpunau ni, manaw manang ni hta mung, n-myit mada da ai sha byin hkrum hkra wa chye ai lam rai nga ai. Dai re ai majaw, anhte hte ni nawn ai hpunau ni yawng hpang de mung ndai shiga hpe shachyam shabra sa wa ga ngu mayu nngai rai.
2. TAXI shagu hta ka mara tawn da ra ai TAXI gawt ai wa a mying, mawdaw numbat, hkringdat (Driver’s ID) ni hpe galoi mung shawng yu matsing la da u.
3. Kaning re ai masa lam ni hta mi rai rai, TAXI gawt ai wa hku nna kaga hkrun lam hkawm masha (passenger) langai mi hpe bai nmai kahtap htaw la shangun ai. Lama wa TAXI gawt ai masha ni dai zawn galaw wa ai rai yang, hkrat ang ai hte hpe jaw kau nna yu mat na hku di u.
4. Mai byin ai rai yang, tinang shingtai hkrai TAXI jahkring jawn ai lam hpe koi yen u.
5. Bungli aten (office hours) a hpang hkan e rai yang, grau nna sadi maja let hkawm sa u.
TATUT MABYIN
04 January 2010 shana de 6:45 pm grup-yin hta num kasha langai mi ‘Wangsa Maju LRT Station’ kaw nna shi nga ai nta de wa na matu TAXI jahkring jawn ai.
Dai lam matu kaw sha naw du yang, wa lam bung na zawn re ai La langai mi hpe TAXI gawt ai wa bai kahtap nna htaw la ai. Masa lam ni hpe yu yang, ung ang na zawn re ai lam ni nre ai majaw, hkrit tsang hpa, ru tsang hpa, kaba langai mi shi kaw du hkrum hkra wa na re lam hpe n-tsen tawn ai lam mung tsep kawp nnga nga malu ai.
Shi nga ai lawk de magaw shang wa ra na lamgaw langai mi kaw magaw shang wa na matu TAXI gawt ai wa hpe tsun ai shaloi, dai TAXI gawt ai wa gaw lam shut masu su nna kaga maga mi de magaw shang mat wa nga yang, dai kahtap htaw la hkrum ai La wa gaw “shi a nga shara makau de nan du wa nga sai re majaw, shi hpe mahtang she shawng wa sa kau sanit” nga nna tsun ai. Ndai lam hpe TAXI gawt ai wa mung grai si mani ai hku nna dai num kasha kaw ahkang hpyi ai lam hpe dai num kasha mung ‘OK’ ngu dat ai. Dai num kasha shi nan mung mai kaja ai magam bungli langai mi hpe galaw dat sai hku nna sha sawn la nga ai.
Wut shakum tsaw kaba ni hte kum shinggrup da ai ‘TV3 Academy’ makau na masha nga lawk (housing area) ni htum ai shara de du ai hte rau dai ‘passenger’ La wa gaw mawdaw chyinghka ni yawng hpe ‘locked’ galaw kau nna shingdu de mung kalang ta hkrawt rai gayin wa nna dai num kasha a du kaw n-hkyi (knife) hte madi da ai. Dai num kasha hpe baw gum da shangun nna gumhpraw $200 hte hpawn shi a hkum hta kap ai Ja rai ni yawng hpe mung raw la kau ya ai. Dai hte hte sha myit n-dik shi ai majaw, kahtap nna jahkrit shama di n-htawm ‘May Bank (Jalan Setapak)’ de woi mat wa nna, ‘Bank Account’ hta rawng ai gumhpraw ni yawng hpe mung shaw la kau ya ai. Ndai mabyin byin ai aten gaw shana de 7:30 pm grup-yin hta rai nga ai.
Rawng marawng gumhpraw ni hpe shaw la kau ngut ai hpang, dai num kasha a ‘ATM Card’ hpe TAXI gawt ai wa bai n-htang jaw ai. Dai hpang ‘Tasik Titiwangsa’ a shingdu maga de mawdaw hpe gawt dumbri mat wa nna, “kaga TAXI hpe mahtang la jawn la nna nta wa na hku di u” nga tsun nna gumhpraw $10 jaw let dai num kasha hpe mung dai kaw jahkrat kau da ma ai.
Lai wa lai sa masha ni hpe bai karum hpyi na matu dai num kasha mung tsam mari tsam mara rai shakut hkawm pru wa yang she mawdaw lam kaba (main road) de bai du wa lu ai lam rai nga ai zawn, ndai mabyin a majaw dai num kasha mung grai kajawng htap lap, kahpra, nga ai lam mung rai nga ai. Dai hpang Pyada Dap (Police Station) de sa nna ‘report’ galaw ai shaloi she dai num kasha mung, shi gaw dai shani a matu No (3) ngu na ndai zawn re ai lam ni hpe hkrum katut lai wa ai masha rai nga ai lam hpe chye la lu ai lam rai nga ai.
Ndai zawn re ai mabyin ni gaw, dai ni na anhte langai hkrai hta mung, anhte a hpunau ni, manaw manang ni hta mung, n-myit mada da ai sha byin hkrum hkra wa chye ai lam rai nga ai. Dai re ai majaw, anhte hte ni nawn ai hpunau ni yawng hpang de mung ndai shiga hpe shachyam shabra sa wa ga ngu mayu nngai rai.
Posted by KBG at 9:34 AM 0 comments
Labels: General News
Subscribe to: Posts (Atom)


text:
Tsawra hkungga ai WP ramma ni e. Ya n dai prat gaw IT prat rai sai re majaw hpa bungli tam galaw na nga tim yawm dik computer sha pi chye g...
Joomla hpe Local kaw install galaw na #1
Blog kaw laika n ka ai mung grai na mat sai, laika n ka byin ai (update n galaw ai) raitim blog kaw...
OCT 26 YA SHANI PRU NA WINDOWS 8 A MATU SKYPE NINGNAN SHAPRAW
Video calling hpe loi loi hte lang lu ai gaw tablet ni hpe masha law law myit shang sha sharawng aw...
DESIGNER NI N CHYE N MAI AI COLOR A LAM 5
Designer langai byin wa sai nga jang, color ngu ai gaw galoi mung lang ra, galoi mung makyit mah...
MICROSOFT WINDOWS OPERATING SYSTEM A ATIK LABAU
Microsoft co-founders Paul Allen (left) and Bill Gates 1970s ning ni hta, rung ni hkan, la...


text:
laiwa sai march 30 ya shani e,anhte myu sha ting a salum kaba rai nga ai ,mali zup kaw e ,(aung myin tar) mare kaw na (PYA DAR) MARAI MALI gaw dai mali zup kaw GAT DUT ai mare masha ni hpe lawan htawt na matu ndai hku shagyeng hkap tsun ma ai.
pya: nanhte ndai kaw na ya jang le mu .
maremasha: anhte nlu
le ai ndai sha ra gaw anhte a dut lu dat sha ai sha ra , anhte a kanbau
bungli galaw ai shara re. anhte a kashu kasha ni a hpaji lam a matu ndai
kaw e anhte gat dut let kanbau nga ai re.
pya: nahte nle yang gat seng pat kau ya na .
maremasha:
nanhte wa anhte a gat seng hpe pat kau ya ai rai yang anhte gara hku
tam lu tam sha na .ya ten e mare masha ni nkau mi gaw myen asuya wa kade
shahkrit shama tim ,shanang let ,gwi gwi hte nga nga ma ai hpe mu lu
ai.
By:WP naura


text:
时间:2016-06-25 20:40:43 来源:德宏团结报
№119 Pati masha ningbo ganbu ni seng ang dodan tot lai nna htunghkang lamang, asat tara ubadi tara hkan lamang hta hkan jehpre galo lom, seng ang buga shara rungdap shing nrai rungdap de shana, hpyi nyem tsun, shing nrai gaga ladat hku nna htunghkang lamang, asat tara ubadi tara hkan lamang hkan shanut ai rai yang, masa nau n song ai hpe go, na-du sadi ga jo ari jo na. Masa loi song ai hpe go, pati hpung gata na aya dom kau ya shing nrai pati hpung n shapro kau ai yu maram ari jo na.Masa na-du ai hpe go, pati jahpan shapro kau ai ari jo na.
Pati masha ningbo ganbu ni sengang dodan tot lai nna shawa ja gumhpro gam garan, mu masing jep dinglun, asuya ni shakon shagrau kumhpa jo re lamang ni hta hkan je hpre galo lom nna, sum gaba hkrum shangun shing nrai n-gaja ai mu shabyin dat ai hpe go, lahta na dodan ko hkan nna lajang na.
№120 Pati hpongchyom ni a ganbu lata lang, asat tara jep sagon re hte seng ai garan n shabra ai mu lam shing nrai gaga machyi shim ra ai mu lam ni hpe shakra, tsun shamong shing nrai lagu la re hpe go, sadi ga jo shing nrai na-du sadi ga jo ai ari jo na. Masa loi song ai hpe go pati hpung gata na aya dom kau ya shing nrai pati n shapro kau ai yu maram ai ari jo na. Masa na-du ai hpe go pati jahpan shapro kau ai ari jo na.
Madu hkrai Pati hpongchyom ni a ganbu lata lang, asat tara jep sagon re hte seng hkra ai laika ngau ni makoi ton ai ni hpe go, masa loi song ai rai yang, sadi ga jo shing nrai na-du sadi ga jo ai ari jo na. Masa na-du ai hpe go, pati hpung gata na aya dom kau ya ai ari jo na.
№121 Sanpoi san, lata la mu hta, sanpoi san ga bo shakra, sanpoi san shara ko masu mago rai, sanpoi san laika hprat gram, dodan tot nna lata la re seng ang dodan tot lai ai ni hpe go, sadi ga jo shing nrai na-du sadi ga jo ai ari jo na. Masa loi song ai hpe go, pati hpung gata na aya dom kau ya shing nrai pati n shapro kau ai yu maram ai ari jo na. Masa na-du ai hpe go, pati jahpan shapro kau ai ari jo na.
№122 N htuk n gaja ai ladat hte madu a matu shing nrai gaga masha a matu shawa gumhpro hte mungdan (Jarit)shinggan gale ai rai jang, masa nau n song ai hpe go, sadi ga jo ai ari jo na. Masa loi song ai hpe go, na-du sadi ga jo ari jo na. Masa na-du ai hpe go na-du sadi ga jo ari jo na. Masa na-du ai hpe go, pati hpung gata na aya dom kau ya ai ari jo na.
№123 Mungdan (Jarit) gan pru ai hpung (Zahpo hpung) shing nrai masha ko na pati masha ni, madu ko nna mungdan (Jarit) shinggan ko nga ai aten sharen la, shing nrai madu ko nna hkrun lam lai kau re rai jang, teng tok lit la masha hte lit gun ningbo masha ni hpe go, sadi ga jo shing nrai na-du sadi ga jo ai ari jo na. Masa loi song ai hpe go, pati hpung gata na aya dom kau ya ai ari jo na.
№124 Maigan mung hta dap jung ai rungdap ko nga shanu ai sing nrai mungdan(Jarit) gan pru ai hpung (Zahpo hpung) na pati masha ni, nga shanu shara na ubadi,ubadi aming shign nrai nga shanu mungdan, ginra na makam masham htunghking shut hkra ai rai yang, mana loi song ai hpe go, sadi ga jo shing nrai na-du sadi ga jo ai ari jo na. Masa na-du ai hpe go, pati hpung gata na aya dom kau ya, pati n shapro kau ai yu maram ari jo shing nrai pati jahpan shapro kau ai ari jo na.
№125 Pati a sat tara jep, woi zuphpo, hko shabra, zainyan ginhkyom mu hte rungdap re hkan na gaga mu lam htam hkrat wa ai hta, lit n-gun hpai shing nrai teng man ai hku lit n-gun hpai hkrat wa nna, sum hkrum shangun shign nrai n-gaja ai mu shabyin dat ai hpe go, masa hta yu nna sadi ga jo ai ko nna pati jahpan shapro kau ai ari jo na.
Do gaji shi langai Nga sat nga sa asat tara tot lai ai hpe ari jo ai lam
№126 Nga sat nga sa hta lahpot lama awa aga rai, pyo sha shachyut, yuk jahtuk re rai hkan galo hkom rai nna, n-gaja ai mu shabyin dat ai ni hpe go, sadi ga jo shing nrai na-du sadi ga jo ai ari jo na. Masa na-du ai hpe go, pati hpung gata na aya dom kau ya ai ari jo na.
№127. Masha ni hte nse nsa mu galo nna, n-gaja ai bu shabyin dat ai hpe go, sadi ga jo shing nrai na-du sadi ga jo ai ari jo na Masa nau n song ai hpe go, pati hpung gata na aya dom kau ya ai ari jo na.Masa na-du ai hpe go, pati jahpan shapro kau ai ari jo na.
Ahko ahkang lang nna bau maka la masha, hkan shingnan nang masha ni shing nrai gaga masha ni hte nse nsa lam galo nna, n-gaja ai bungli shapro dat ai ni hpe go, sadi ga jo shing nrai na-du sadi ga jo ai ari jo na. Masa loi song ai ni hpe go, pati hpung gata na aya dom kau ya shign nrai pati n shapro kau ai yu maram ari jo na. Masa na-du ai hpe go, pati jahpan shapro kau ai ari jo na.
№129 Gaga hpong shignra sari, dinghku sari tot lai ai lailen hpe go, masa ko yu nna sadi ga jo ai ko nna pati jahpan shapro kau ai ko du ai ri jo na.
Do gaba masum Malom tara
№130 Mungdo gaba, madu uphkang ginra, tengtok gon hkang myu shagu na pati rapdo ni tara nambat ndai ko hkan, madu ai mu htam mu na mabyin masa hta hkan gapyon la nna madu shara hte htuk ai tara mai dodan lang ai.
№131 Ginjo hpyen mu pati rapdo ni tara nambat ndai ko hkan, Miwa mung mungchying sha gaifanggyin hpyen hte Miwa mung mungchying sha laknak sumro balik hpyen dap ni a mabyin masa hte gapyon nna, malom dodan galo shing nrai madu hte htuk ai dodan ni galo galo la mai ai.
№132 Tara nambat ndai go ginjo asat rara jep pati rapdo ko nna tsun gabyan lit la ai.
№133 Tara nambat ndai go 2016 ning shata 1 pro 1 ya shani ko nna lang hkrat wa na hku re.
Tara nambat ndai lang hkrat wa na shong e, shangut shakre sai amu go lama gahtap jep gahtap dinglun ra ai rai yang. Dai shaloi ten na dodan shing nrai tara mai lang ai. Garai n shangut shakre ai amu rai jang, lama mu byin ai shaloi na dodan shing nrai tara hta yu yang shut asat tara tot lai ai n re ai rai yang, ndai tara nambat hta go asat tot lai ai bai rai jang go, dai shaloi na dodan shing nra tara hta hkan nna lajang na. Lama amu byin ai shaloi na dodan shign nrai tara hta go asat tara tot lai ai rai jang, dai shaloi ten na dodan shing nrai tara ko hkan nna lajang na, rai yang tara nambat ndai hte asat tara tot lai ai n rai shing nrai masa n song ai lajang na hpe go, tara nambat ndai a dodan ko han nna lajang na.


text:
LAIZA mare de Myen ni hku nna GASAT na matu shajin nga sai lam hte,shara shagu hta MAJAN Hpaw wa na lam shiga lu ga ai majaw Maigan mung dan du nga ai anhte ni hku nna mung an hte a AWNG PADANG KARAI KASANG Hta Kyu Hpyi ngun la ai lam hpe Hpawtni shani 12;00 laman aten(minit15) 12;00-12;15 pm daram aten la let TINANG DU Taw ai shara hta htap htuk manu ai shara la let kyuhpyi ngun lana matu saw lajin dat ga ai law,..........................
2;MUNG MASHA A MATU
3:WOI AWN NGA AI NINGBAW NINGLA NI A MATU
4:MUNGDAN NGWI PYAW SIMSA LAM LU NA MATU *
****Ndai hpe ni nawn ai manang ni hpe mung shalai ya rit .MYU TSAW LAM HTA DINGSHU.


text:
Wednesday, April 30, 2014
@- Nta kaw kanu kawa ga n kam madat nna lahpre pru mat wa ai ni ...
@- Nta kaw bungli n kam galaw nna wam dam hkawm ai ni ....
@- Tinang amyu mungdan hpe n tsaw ra ai ni ....
@- Hpyen lahkawn na hpe hkrit nna koi yen hkawm ai ni ....
@- Tinang buga kaw na htunghking hpu ja n law dum ai ni ....
@- Hpyen yen kaw na Miwa hkran de hprawng shang mat ai ni ....
@- Miwa hkran de Kumshu dan sa ai nga nna, nga nan ai ni ....
Yu la mu law .... chye la mu law .... dum hprang mu law ....
Ndai gaw Miwa Mung kata Kuang Dong ngu ai shara kaw du nga ai Wunpawng shadang langai mi kaw nna shagun dat ai sumla re ....
Lamu ga jarit hkan na myu shayi sha ni hpe Mun 2-3-4 nga nna hkan mari la nna, Madu jan shatai yu nhtawm, La kasha n shangai ya jang, ya na zawn bai matut htawt dut sha rai nna, sat shat chyai rai nga ma ai da law.
Myu sha ni e .... Anhte a shayi sha ni Miwa mung hkan du taw nga ai rai yang a lawan shaga la kau ga law. Kachin re nga ai hte gaw sat shat sai da yaw.
Ndai laman sha anhte Sammung maga na shayi sha ni Miwa hkran de Kumshu sa dan ai nga grai sa ma ai, bai wa sana ngu jang, wa na shana La shazai 5-6 gaw dai shayi sha ni hpe dun garawt mat wa nna, langai mi hpe sha marai 5 ting jawm roi chyai ai majaw, ga je mat nna, Muse mung shawa tsi rung kaw bai wa chyui la ai nga nna Muse tsi rung saranum ni tsun dan ma ai.
Ngai myit n pyaw dik ai gaw ndai mung lawm ai yaw .... myu sha ni e ....
Sagu 100 kaw na 1 mat ai ngu ai gaw ndai ni mung lawm nga ai, Mungmau ginwang jarit masawn hku nna Miwa hkran de num wa ai 500 jan sai da. N kam sham ai kaw Hpu ja law ai ngu na jaw sha ai gaw, dut sha ai hte maren sha re, Dai zawn re kaw akyu sa hpyi ya ai Hpung up sara ni nan Sagu shamat ai ni re .... pyaw na hkum shadu, wa jam jau ai ni hkrai re yaw ....
Subscribe to: Post Comments (Atom)


text:
"Anhte a Ja lung Seng Nhprang Sut Rai hpring dingnum ai Chyu Rum ai Wunpawng Myu Sha ni a Mungdan"
Chyu Tauba langai mi sha jawm chyu nna Majoi Shingra Bum kaw na Rau sha Majoi hkrat wa ai Pawng Yawng Wa a Kashu Kasha ni...ngu ai Lachyum rai nga ai.
"Kachin"...ngu ai Mying gaw...ava(Inwa) Hkaw Hkam Ba Gyi Daw Prat hta . Manipura,Assam de Gala Rawt Malan Hpung ni hpe Maran Hpundu La a Da Ma ni rai nga ai
Daihpa Du ni Ava kaw Majan Dang Manau (Sh) Padang Manau wa Manau ai shaloi Myen ni Shamying ya ai Mying rai nga ai.
Dai Ten hta Jinghpaw Myu Sha ni hpe Myen ni gaw Ga Nbrat nna Tingphaw...she nga Ma ai.
Myen ni gaw Anhte Jinghpaw ni hpe gara Hku tsun a ta? Nga yang-
"Nanhte Tingphaw ni gaw
Masha Si yang mung Ka,Nta Dingshawn Shang yang Mung Ka,Hpaga Awng jang mung Sut Manau,Majan dang jang mung Padang Manau Ka...grai Ka manawt Sharawng ai ni "Ka-chin Te Loo Myo" "Ka...Chin Amyu"
Kaw nna "Kachin" byin wa ai lam rai nga ai.
Dai majaw...Myen Sa Tan Hpyen hpe Gasat ga...nga nna Hpyen Wa shamying ya ai Mying hpe Jahpu Shareng tsun taw yang gaw- Labau chye ai ni a man e Mani hpa rai taw na kun?
Sung sung Li Li myit yu nna
Wunpawng Myu sha ni a Shingteng Mying Madung hpe jai lang yang Mai na re ngu tang Madun Mayu nngai.
Tsawra Hkungga let-
Howa Hkun Bawm
September-2016
SFO.


text:
skip to main |
skip to sidebar
Marit N Wai
Myitrum manang ni, “Marit N Wai” Ga shagawp re yaw. Padang
dip la lu ai kabu gara shiga shana dat ai. Yahte na Lajayang gasat poi shiga, M
ni mang pyi n hta la,ayai kau da, ningma lu ai ni tinang lu hkawm ai made
hkawm, loi pyi n lu shamu mat ai ni hpe galaw gap sat kau da rai ma ai da.
Chyahkrung marai 7 lu rim ai kaw na langai si yet mat sai. Lu rim la ai hta,
laknak sara , bom sara, bom tam hpaji chye ai masha lawm ai da. Shanhte hpe n
sat kau ai Shanglawt ni hpe grai chyeju dum nga ma ai da.M ni gaw Lungrawk post
kaw machyu pala , ration ni n lu jahkrat jaw da ai majaw, bai nhtang sa wa na
mara ai nga nna maram shajang nga ma ai. Ndai gasat poi hpe ni kahtep yu mada
nga ai Miwa hkran na hpyenla ni, Kachin a magrau grang ai lam azin ayang mu lu
ma ai majaw mau mahka nga ma ai da. Mabyin hpe sumla mung dem la ma ai da.
Nbungli 3 ting du tim n hprawng ma ai; anhte lama rai yang hprawng ma sai; ngu
ma ai da e…kyu hpyi laknak hpe shanhte n chye nga ma ai i. KK a Hpungshingkang
shadan shadawng lu sai.Chyeju shakawn ga lu oi. Mana tup mung myawk kaba naw
ngoi bu ai re.++++JIC+++


text:
Ramma Komiti
Buga hpung a Ramma ni hpe woi awn zinlum kanawn mazum la ai hte Hpung a Sasana magam bungli ni hpe woi awn nga ai Komiti rai nga ai. Ramma Kanawn Mazum Hpawng ni gaw, shada tsaw ra hku hkau zinlum makyit mahkai ai hte, hpung a magam bungli hpe gunhpai nga ai re. Yangon kaw du nga ai Ramma shayi shadang sha ni hpe ladat amyu myu shaw let woi zinlum nga ai, Ramma ni a matu akyu rawng ai Sharin Hpawng ni, Laksan lamang ni hpe woi awn galaw nga ai.
Ramma Retreat
Ramma Camp
Youth Concert
Otf


text:
Pan Tap
(11:40 PM, 23rd May,2010)
KIWA, Laiza Muklum
Matsing: :Maigan e nga ai Mung masa sumtsaw wa hte Laiza e nga ai Mung masha sumtsaw jan yan a, Nbung hprinawn shiga htinglet San, Htai ga shagawp II.
Tsaw e,
Mung masa majaw kun? Hpa majaw kun?
Nye kanau ni myit n su,
Myen ga chyu ga ma sai lu!
Kade tsun tim n chye na,
Na htat dik mat sai masha;
Kaning ngu na tsun lajin,
Myit pu nna ngai chyu kyin;
Lama mi she rai ang sai,
Myen ni hpe n tsen n ngai;
Hpaji naw jaw la rit Tsaw,
Bawnu nchyan naw shaw jaw – rai u le yaw.
Tsaw e,
Hka hta marang jat nga ai hpa,
Myen ga chyu shaga ai n kaja;
Dum nga ninglen hka yawng ai,
Daini anhte nan rai sai;
K’nau myit n su ai hkum tsun,
K’nu K’wa ni nan n dinglun;
N jaw ai hpe n sharai,
Shanhte nan mung n lak lai;
Mat ma wa sai tinang ga,
Lu ntsin hpe mung ahka nga;
Ntsin nga jang n chye na,
Hpa re kun? nga, mau mahka;
Tsaw nang zawn sha myit ru ai,
Htawm na m’tu tsang la nngai.
MaTuT+hTi nA+++mOrE++http://ningnaw.blogspot.com/


text:
Hkalen Uma
Amyu Bawsang law yang Federal n mai galaw ai, ngu ai myit masa Myen amyu sha ni hta jung nga ma ai. Dai majaw, Federal n kam galaw ai majaw, n nga ai amyu ni hpe garan shalaw da nhtawm Myen Mung kaw amyu bawsang (Ethnic) 135 nga ai, dai ram law ai ni hpe gara hku power sharing galaw na, ngu ai hku shama nga ma ai.
Kaja nga yang, amyu bawsang 135 n ga nna, kade mi law tim Federal n mai galaw na lam n nga nga ai. Mungkan hta anhte Shatapru Buga ram sha re ai Mungdan pyi nga yang, hpa rai nna, Federalism states law law n mai nga na? Ahkyak gaw Mung Masa n chye na ai majaw rai nga ai.
Mungkan hta kaji dik Mungdan gaw "Monaco" mungdan re. Kata lam chye mayu yang google kaw 'Monaco' ngu kayet tam dat yang mu ai. Masha Mun 3 jan sha nga ai Mungdan re. Kaba, dam de deng mi n hpring nga ai. Shatapru Buga ram sha kaba ai Mungdan re. Dai Mungdan shaning hking hku nga taw sai. 1279 ning kaw nna daru magam lu ai Mungdan tai taw sai.
Dai ni Europe Mungdan ni malawng maga gaw anhte Jinghpaw Mung ram n kaba nga ai. Rai yang, Federalism ngu ai gaw kade kaba ai state ni nga ra ai, ngu ai shadawn shadang n nga ai. Masha kade law ra ai, ngu ai shadawn shadang mung n nga ai. Dai majaw, Federal gaw mare kahtawng langai mi sha nga ai amyu bawsang ni hpe mung mai jaw ai. Dai hpe Myen Ningbaw ni n chye ai hta anhte amyu ni nan mung n hkawn ai ni law law rai nga ga ai. Amyu Bawsang shagu Federalism hku mai nga ai. Dai hpe dai ni anhte dum ra nga ga ai.
ျမန္မာ့နည္း ျမန္မာ့ဟန္ ပညာရွင္မ်ား အဖဲြ႕ရဲ႕ တုိင္းရင္းသား ၁၃၅ မ်ဳိးထဲက ကခ်င္ အုပ္စု ျဖစ္ပါသတဲ့။
ရုရွား ေက်ာင္းသားအုပ္စု က ခဏခဏ ၀ါဒ ျဖန္႔တဲ့ ေနရာသုံးတာကေတာ့ သူတုိ႔ မသိလုိ႔ ျဖစ္ပါလိမ့္မယ္ လုိ႔ ခြင့္လြတ္ႏုိင္ပါေသးတယ္။ ငယ္လဲ ငယ္ေသးတယ္၊ ဗဟုသုတ ကလဲ မရွိ ဆုိတာ ဒီေလာက္ေတာ့ ျဖစ္မွာပါေလ၊ ဆုိၿပီး ႀကံဖန္ခြင့္လြတ္ဖူးပါတယ္။
အခုေတာ့ ျမန္မာသံရုံး ဆုိဒ္ မွာပါ ခတ္တည္တည္ တင္ထားထားလုိက္ေတာ့ ဒူ၀ါ လဲ မေနႏုိင္ေတာ့ဘူး။...See More


text:
Kachin Alliance met with Mary Tawm, Director of Wunpawng Ninghtoi, a relief agency providing assistance to thousands of IDPs, in DC office on February 21, 2016. WNP a ningbaw langai rai nga ai Sarama Mary Tawm hte hkrum zup nna (1) Amerika na WP amyu sha ni hku nna kanu buga de tsinyam hkrum nga ai anhte a sai daw sai chye ni hpe ya ten hta gara lam hku garum yang grau akyu rawng na ngu ai lam ni hte (2) matut nna Kachin Alliance hku nna WNP hte matut mahkai let mai galaw...See More
Letter to Ambassador elect Scot Marciel from Karenni - American Association, Mon American Association, California Shan Social and Cultural Society and Kachin Alliance
US state department Ambassador ningnan wa hte US hta na kaga bawsan hpung ni hte rau Ambassador wa Myen mung nsa wa shi yang anhte a ra sharawng ai lam ni hpe sa garum hpyi ai hta Pat Jasan ni a lam hpe zup hpawng hpaw ai hte shawng ningnan bawngban la lu sai hku re. Anhte Amerika na Wunpawng amyu sha ni a matu gaw ya aten hta a hkyak ai lam gaw Pat Jasan ni a lam re ai lam hpe a san sha sa salang lang dan sai. Ndai zawn rai nna lak nak lang nna pat shing dang ai lam ni hpe...See More
Kachin Alliance ning baw , mu madu hte myubaw sang ning baw ni Myenmung US hkring mang ning nan Scot Marciel US state department salang wa hte hkrum sai. Kachin Alliance participated in a roundtable discussion with Ambassador Elect Scot Marciel along with Karenni - American Association, Mon American Association and California Shan Social and Cultural Society.
Kachin Alliance rung hta e shawng nnan lang na hpu nau myu sha baw sang ni hte hkrum zup hpawng lu galaw sai. Sa du ai myu sha baw sang hpung ni a dat kasa ni gaw Dr. Sai Htwe Maung, President, California Shan Social & Cultural Society; Wai Linn, Secretary, Karenni- American Association; Chan M. Conlwar, EC member, Mon American Association ni re.


text:
Mungmasa hte seng nna, akyu matut hpyi na lam grai law ai.Tai ni gaw, shanhte myit makun da ai lam hpe loi pyi shayawm ai lam n nga ai hpe chye lu ai. Shanhte gaw, WP sha ni hpe tsep kawp n tsaw ra lu ma ai. Shamyit kau na chyu sha dingyang myit nga ma ai. “yGJjzpfajrmufa&;aumfrwD re n mai tawn da ai” ngu, nga ma ai da. Bai akyu hpyi dum nga na ahkyak ai langai mi gaw, Tai ni anhte hpe jahten sharun, shabya na matu “atmufvrf;?txufvrf;” hpaji ni hte aja awa shakri nga ma ai hta, Mungshawa ningtum ningba hpyen-yen ni kaw hkra nga ai hpe mu lu ai. Hpyen-yen ni kaw tsadan n shang lu u ga, Wenyi Atsam Hpring u ga, hkru hkru sha nna law law myit su mu ga....she, akyu grai hpyi ra nga sai. “KK n ra ai hpye ai amu” grai galaw hkrup nga ma ai. Ndai gaw Awng Padang hpe jaklak ai amu kaba rai nga ai ngu,
Myitrum manang ni hpang de, “By The Grace Of God matut 2” hpe shagun dat sai.Shingnan (t&H) ga shagawp kadun langai, “Nu A Ma Tsawm”mung shalawm dat ai. Hti aten hte n-gun jaw ya ai majaw chyeju dum dik ai yaw. Bai, Tai ni a maka n kap ai amu hpe mungkan ting chye hkra, Miwaga masha ni ka shabra ai shiga hpe, Myen hte Jinghpaw hku ka gale nna, Miwa laika hte nawng shalawm shabra dat ai. Inggalik hku manu hkra chye ka ai ni bai htawn ka shabra jat ga ngu, lajin dat ai.
JIC Read more+++click on+++


text:
Myitrum manang ni, “ Si Du” ngu ai Ga shagawp re. Sau Ka-mai hpe marit ai oi. Shi hpe tsawra ai manang ni yawng mung myit dum marit nga ma dawng ! SS mungdan e Yesu hte rau, ningngai nga nu ga i. Yahte na Lajayang Awng Padang shiga naw matut ga. Majanpa shawng lam de gawan katsan hkawm ai; Rev:Sabaw La Tawng sakse hkam ai re. 8.12.2012 shani M ni gap bun ai myawk kaba 1, kaduk 1 a matu kaw wa hkrat kapaw ayai ai wa, kaduk kata kaw rawng nga ai KIA hpyenla 2 hpa mung n byin ai, Na pyi n lahpang ma ai da e….dai gaw KK.makawp ai nan re; nga tsun ai. Bai, Rev:Gun Seng hte Rev.Sabaw La Tawng, hta makoi mayang dat ai M mang pyi 19 re da. M ni hta lup da ai gaw mang 6 re; dai makau kaw sha lup da ya sai da. Nalung lawu Mansai ngu ai Sam kahtawng hku M machyi masha 8 hpe hpai mat wa ma ai; (ahkyak ai ni rai sam ai)lu hkawm ai machyi masha gaw 40 jan re, 2 gaw Mansai kaw si ngam ta ai hpe mare masha ni hta lup ya masai lam ni dai Sam kahtawng kaw na shiga lu la ga ai. Maram yu yang si ai da, mat mat ai da, machyi masha da yawng hpawn , 100 jan na masa nga ai ;nga ma ai.
Hpakant lam Kamaing Pyada dap hpe Du Zumzang woi awn ai ;Mungshawa Hpyenla ni lu zing la nna, Hkyuk Htawng mung hpaw malawng kau ya ai shiga mung na lu ai. KK gaw mauhpa amu galaw nu ai; Chyeju shakawn ga i. Hkristmas ten e Ngwi Pyaw nga myit ga.
JIC+++++++++++++++
Si Du
“Si Du ! ! !
Nang hpe grai n ju,
Careless byin nit dai,
Masha shut mat sai.
Mara kata,
Nye kanau hpe wa !
Katsing galang,
Woi la di hprang ;
Lawan bai jaw rit,
Bunglat hka wa nit.”
Shani shagu ngai sumru,
Hkying kru shagu myiprwi pru;
Kohpi rau myiprwi,
Gayau lu galwi.
Manu dan nye kanau,
Lawan wa mat di grai mau;
Myusha bungli grai ngam da,
Kadai matut na rai ta?
Daini shata hkawng hpring,
Shani tup myiprwi ing;
Rau nga rau pra ten ni hta,
Shada n-gun jaw shaja.
Padang Hkrun Lam,
Hpa rai shakram;
Myitrum Manang Ni Yawng Wa! ! !
Kaning di malap lu na? ? ? ? ?
Sau Ka-mai hpe marit let,
Shanglawt Tsing
(19,12,2012 AM)


text:
Myen Asuya gaw myen mungdan kata kaw Rawt malan taw nga ai Amyu bawsang ni yawng hpe Htani Htana padang dip ga-up sha lu na matu shaw taw nga ai masing gaw moi na hte nbung mat sai. Ndai lang dawdan shut jang gau ngwi ngwi sha Htani Htana hkrat sum mat wa na re. Mungkan a man hta laknak lang Rawt Malan Wuhpung langai mi hpe gasat shamyit kau na matu gaw shawng nnan dai Wuhpung hpe gumshem (Terrorist) shabyin shatai kau ra ai. Daini myen asuya hkrit taw nga ai manghkang gaw mungkan kawn shi hpe madaw gumshem (Terrorist) asuya ngu nna masat kau hkyen sai re hpe grai hkrit nga malu ai. Dai majaw mungdan ting gap hkat jahkring myit hkrum Ta masat hpe mungkan a man e galaw dan lu na grai ahkyak nga malu ai. Mungdan ting gap hkat jahkring myit hkrum ta masat htu ngut ai hpang…
1- MUNG MASA JAHTA NA LAM HPE SHANHTE RA AI HKU ATEN GARAWT LU SANA.
2- MUNGDAN A NINGPAWT NINGHPANG GAWGAP TARA (Constitution) MUNG N GALAI RA SANA.
3- ANHTE RAWT MALAN BAWSANG NI BAI GAP RA WA TIM NMAI GAP MAT SANA. (Anhte bai gap wa jang Anhte madaw Terrorist byin mat na.)
2- MUNGDAN A NINGPAWT NINGHPANG GAWGAP TARA (Constitution) MUNG N GALAI RA SANA.
3- ANHTE RAWT MALAN BAWSANG NI BAI GAP RA WA TIM NMAI GAP MAT SANA. (Anhte bai gap wa jang Anhte madaw Terrorist byin mat na.)
Mungdan ting gap hkat jahkring na lam hte seng nna Anhte KIO/KIA ni shawng ra sharawng lai wa sai re. Hpa majaw dai shaloi mungdan ting gap hkat jahkring galaw na lam hpe nra sharawng ai? Ya gaw hpyen masa, Sut masa hku nna ahkyak ai shara ni yawng hpe jum tek kau lu sai re majaw mungdan ting gap hkat jahkring tawn nna mungmasa jahta ai lam n-galaw tim shanhte myen asuya gaw ntsa kaw nga taw mat sai. Mungkan a man e mung mying kaja lu ai hte madi shadaw ai lam ni law law lu la na. Mungmasa jahta ai lam hta mungkan a man e tara shang aten garawt lu na matu re.
Bai nna ndai ten hta mungkan kawn myen asuya a ntsa chye mayu ai Ga’san kaba gaw Constitution hte Aung San Suu Kyi gaw Anhte laknak lang Rawt Malan taw nga ai Amyu bawsang ni hpe gara madang hku hparan ya lu na kun? Ngu ai Ga’san rai nga malu ai. Ndai ga’san hpe chye tawn chyalu rai nga ai Thein Sein asuya gaw Aung San Suu Kyi hpe mungkan a man e kalang mi bai jailang hkyen nga sai. Aung San Suu Kyi hpe Nambat (2) Gumsan Magam tai lu na daram sha Constitution hpe gram galai masu nna, Anhte Laknak Lang Rawt Malan taw nga ai Amyu Bawsang ni a matu gaw Constitution gram galai na masa n nga ai. Aung San Suu Kyi shi nan mung Gumsan Magam galaw mayu ai lam dai langai sha tsun ai. Anhte Amyu Bawsang ni a matu Constitution jawm ka galai na lam galoi mung ntsun ai. 2015 ning hta gaw Thein Sein asuya ni mi dang dang, NLD ni mi dang dang, Gara Party ni mi dang dang Dai 2008 ning Constitution a kata kaw sha rai na re majaw Anhte laknak lang rawt malan taw nga ai Amyu bawsang ni a matu gaw gaman sha re. Mungdan ting gap hkat shawng jahkring kau ngut ai hpang Constitution n galai lu ai nga tim Anhte ganing n chye di sai. Shanhte myen ni na myit sha rai mat sai.
Constitution hpe nnan kawn bai ka galai ai lam nnga yang mungmasa manghkang hpe tengman ai hku nlu hparan la mat na. Tengman ai hku nlu hparan la jang Anhte bai gap ra wa na. Anhte bai gap wa jang Anhte madaw Terrorist byin mat na. Anhte Terrorist byin mat jang myen asuya madaw tengman ai asuya byin mat na. Myen asuya tengman ai asuya byin mat jang Anhte hpe hpyen n-gun kaba hte bai gasat bang wa na. Hpyen n-gun kaba hte gasat bang wa jang jamjau nhkam lu ai Wuhpung ni gaw 2008 ning Constitution hpe hkap la kau saga nga ai mung lawm wa na. 2008 ning Constitution hpe hkap la kau dat jang bai du wa na shaning 100 ning daram hta gaw Amyu bawsang ni yawng ngu na daram myen ga sha chye shaga mat na. Dai hpang myen ga shaga ai Jinghpaw Wunpawng Amyu ngu ai byin pru wa na. Dai hpang Amyu mat mat sana. Ndai gaw myen asuya a MASING re.
Ngai hku nna ta’tut mu mada ai Sweden mungdan kaw na kaja nan byin taw nga ai mabyin langai mi hpe garan gachyan mayu nngai. Sweden mungdan gaw Top Democracy mungdan re. Sweden mungdan a dingdung maga mungdaw langai mi daram hku moi kawn nga ai SAMI amyu ngu ai ni nga ma ai. Sweden mungdan ting a masha jahpan gaw wan-9.22 jan re. Swedish ajet gaw wan- 6 jan daram sha re. Simsa lam nnga ai mungdan nkau hkan na tsin yam ni mung UN hku nna htawt sit shara jahkrat nga ai laga amyu ni mung grai nga ga ai. SAMI amyu ni gaw wan mi (1,000,000) pyi ndu na re. Shanhte kaw tinang a ga, laika, htunghking mung nga malu ai raitim daini gaw SAMI amyu mat mat wa ai daram rai mat sai. Dai SAMI amyu wan mi daram gaw Mying sha SAMI mying shamying tawn tim SAMI ga hpe atsawm nchye shaga masai. Sweden mungdan hta majan nbyin ai shaning 180 ning jan rai sai. Jet ai Democracy gawgap tawn lu ai mung shaning 100 ning daram rai sai, rai yang hpa majaw SAMI amyu ni mat wa ai kun? Ngu ai ga’san gaw myit yu shara re. Dai majaw daini Anhte Jinghpaw Wunpawng Amyu sha ni chye na nna dawdan ra ai gaw Democracy langai hpe sha nmai myit mada ai. Tinang a mungdan hpe Sut masa, Hpyen masa, ma hkra hpe tinang a laili laika makam masham hte dawdan hparan la lu ai mungdan madu ni nan tai ra na re ngu mu mada ai law.
Sau Nan Du
By/JPKS


text:
February(5) Jinghpaw Wunpawng Amyu
sha ni a Rawt Malan N’htoi Labau kadun
WWII ngut ai hpang 1947 ning hta General Aung San gaw Myen
Mungdan hpe English Colony Asuya kaw nna Mungdan Shanglawt la na matu Bum nga
bawsang Kachin, Chin hte Shan amyu sha ni hpe kahkyin gumdin lam galaw wa nu
ai. General Aung San hte ဖ.ဆ.ပ.လ/
AFPFL(Anti-Fascist People’s Freedom League) Ningbaw ni gaw Shanglawt nlu
shi ai ten bawsang amyu ni hpe ga sadi amyu myu jaw wa sai raitim Myen mungdan
shanglawt lu ngut ai hpang 40 ning laman
e bawsang(ethnic) amyu ni yawng hpe Myen tai mat hkra galaw na masing hpe shim
ai hku ဖ.ဆ.ပ.လ/ AFPFL
ningbaw ni a lapran jawm bawngban masing
jahkrat tawn ai raiyang dai masing kaba hpe Jinghpaw du salang ni chye kau
masai.
ဖ.ဆ.ပ.လ/
AFPFL Asuya gaw Myen mung
shanglawt lu ai 1948 January(4) hpang kaw na 1947 Constitution hpe shingdu
gayin kau masai, Bawsang ni a nga-lu nga-mai lam ni hpe dingbai dingna jaw
hpang wa masai, tinang a mungdaw hta ဖ.ဆ.ပ.လ/
AFPFL Asuya ginjaw kaw na lam shagu hpe magra jum wa ai lam ni byin
hpang wa sai.
Du Kaba Lahpai Naw
Seng hte First Kachin Battalion na Jinghpaw du salang ni gaw Myen Amyu kaba
lailen hte Colony nnan ဖ.ဆ.ပ.လ/
AFPFL Asuya a galaw ai ladat, jasat jasa ni hpe nra sharawng ai hte
Jinghpaw Wunpawng Amyu sha ni gaw Myen
Amyu sha ni hte shai ai htunghking nga-sat nga-sa maka ni grai law ai majaw rau
jawm nga yang anhte sha roi rip hkrum wa na re dai majaw tinang mungdan nan gaw
de sa wa ra sai ngu ai hpe jawm bawngban ngut ai hpang jang P.N.D.F.(Pawng
Yawng National Defence Force) Rawt Malan Hpyen Dap hpe 1949 February (19) e shawng nnan hpaw ninghtan dat masai, dai
rawt malan hpung hta lawm ai ningbaw ni gaw-
-
General
Zau Seng (Ningbaw)
-
Brigadier
Hprang Gam Di (1st
Bde. Comdr.)
-
Brigadier Hkam Man (2nd Bde Comdr.)
-
Major
Lahtaw Zau Seng (1st
Bde. B.M.)
-
Major
Ndau Krang (2nd
Bde. B.M.)
-
Hta-nar
Uk Maran Zau Bawk (Balik
Dap Comdr.)
-
S.I.P.
Shanghtin Yaw (Kaichyan
Dap Comdr.)
-
Banggai
Du Zau La (Gumhpraw
Dum Du)
-
Salang
Waje Naw (Uphkang
Dap Lithkam)
-
Salang
Hpauna La Gawng (Uphkang
Dap Lithkam) ni rai nga ma ai.
Ndai PNDF hpung hpe lahta Sam Mung Kutkai ginwang e hpaw
ninghtan wa ai rai nga ai. PNDF gaw ဖ.ဆ.ပ.လ/
AFPFL. Asuya npu e hpyen magam gun nga ai kaga jinghpaw hpyen dap ni kaw
na ram ram gasat ninghkap ai hkrum lai wa sai, General Lahpai Naw Seng hpung ni
gaw Jinghpaw shada sat hkat ra ai majaw ram ram myit hta hkra mat ma ai.
Jinghpaw mung de gasat lung wa yang ဖ.ဆ.ပ.လ/
AFPFL. Asuya gaw shanhte la-hka shabri shabrai jaw tawn ai Jinghpaw
hpyen du hpyenla ni hpe gasat ninghkap
shangun ai hpe nra sharawng ai majaw General Naw Seng gaw shi hte marai (300) 1950
ning e Miwa mung de koi yen mat wa sai.
1957-60 ning laman e ဖ.ဆ.ပ.လ/
AFPFL. Asuya gaw Myen mung
bawsang amyu ni hpe yawng Myen tai mat wa na masing kaba hpe hkrang shapraw
hpang wa masai- dai masing kaba nhkan e bum nga bawsang amyu ni a laili laika
sharin jawng ni hpe pat kau hkum shingdang ai lam ni galaw hpang wa masai, laika sharing jawng ni hta Myen laika hpe
madung sharing na tara jahkrat galaw hpang wa masai. ဖ.ဆ.ပ.လ/ AFPFL. kata San-seng(သန္ ့ရွင္း) hta Nga-grin (တည္ျမဲ) lahkawng kaw
na, 1960 ning San-seng ningbaw U Nu gaw shi ralata poi hta dang yang Buddha
makam hpe mungdan a makam masham hku nna masat ya na matu ga sadi jaw nhtawm ra
lata poi shang sai, Sama Duwa Sinwa Nawng gaw U Nu a San-seng hpung rai nga ai.
U Nu ra lata poi hta dang mat jang Buddha mungdan shatai na re majaw Jinghpaw
WP ni gaw U Nu hpe madi shadaw ai Sama Duwa hpe ninghkap ai lam galaw wa sai.
1960 December (19) Sama Duwa ni lung wa ai Wanleng hpe Myitkyina Wanleng Daru
ndu shi yang Jinghpaw WP Mung shawa 10,000 mi jan Wanleng hpe hkap jahkring
n-gun madun masai, sama duwa hpe myen hpyen dap ni kaw nna jau woi mat wa ai
majaw asak kaw na lawt mat wa ai re nga nna mung matsing la lu nga sai.
Ndai gaw WP ni mung masa myi hpaw wa ai lam rai nna shawng
nnan na Jinghpaw Wunpawng mung shawa ni a n-gun madun ai lam mung rai nga ai, dai
ten kaw na Rangoon, Mandalay dakkasu WP jawng ma ni gaw mung masa ram ram galaw
hpang wa masai lam chye lu ai, dai ten na grau mying gumhkawng ai WP Magazing
mying gaw “Jawngma Shanan” ngu ai rai nga ai.
Dai shaning Myitkyina
K.B.H.S(Kachin Baptist High School) e Sara Kaba Maran Brang Seng Jawng
Up galaw nga ai ten shi nan woi ningbaw nhtawm “Htunghking Sharawt Ramma Hpung”
ngu ai mung masa shamu shamawt ai hpung hpe hpaw ninghtan dat lu masai. Ndai
mung masa shamu shamawt lam gaw WP ramma ni hpe mung masa hpaji hte mung masa myit
ram ram sharawt ya lu wa sai. San-seng ဖ.ဆ.ပ.လ/
AFPFL ni a maw lanyat ai lam lani hte lani grau grau dandawng wa masai,
bumnga ethnic bawsang ni nchyi nmu byin lai wa masai. 1961 ning hta Bum nga bawsang ni Taunggyi e
hkrum-ra zuphpawng hpe June 8-18 laman galaw lu masai, ndai bum nga bawsang ni
a zuphpawng kaba kaw na pru wa ai myithkrum dawdan lajin ai lam ni hpe ဖ.ဆ.ပ.လ/ AFPFL asuya de tang
madun ai hpang Myen malawng rai nga ai ဖ.ဆ.ပ.လ/ AFPFL Asuya gaw mungdan kata na
manghkang ni hpe nchye hparan wa sai majaw General Ne Win hpe mungdan uphkang
lam hpe matut lit la galaw sa mat wa na matu shim ai hku bai jahkrup bawngban
wa masai.
Mung masa su hprang wa sai WP Dakkasu jawngma ni gaw lawu na
mung masa mayak ni hpe hparan sa wa na matu ginjang tam hpang wa masai.
1. Panglong
Ga Sadi hte nbung npre ai hku ဖ.ဆ.ပ.လ/
AFPFL Asuya hkrang shapraw sa wa nga ai lam
2. ဖ.ဆ.ပ.လ/ AFPFL Asuya gaw
Mungdaw ni hpe Colony mayam jasat hte up sha nga ai lam.
3. Munghpawm
Asuya gaw Mungdaw ni hpe Sut Masa, Mung Masa hte Shinggyim ngasat masa lailen
ni hta la-ba ka-up jumtek kau nhtawm amyu shamat zai ladat ni hte galaw sa wa
nga ai lam.
4. Myen
malawng nga ai pa ga de sha rawt jat galu kaba lam galaw nhtawm mungdaw ni hta
English colony prat hta pi grau grit nyen wa ai lam.
WP Dakkasu jawngma ningbaw ni gaw lahta na mung masa ginlam
ni hpe ဖ.ဆ.ပ.လ/ AFPFL
Asuya hte parliament e tang madun na
matu Jinghpaw Mung masa salang ni hpe lang hte lang shadut wa yu tim tatut hta
hkrang nlu shapraw ma ai. Jinghpaw WP mung masa hpung salang ni hku nna mung
masa Ku ntsa(political dialogue) dara gasat na matu ginjang gara hku mung nmai
byin mat, nmu mada mat ai hpang daw hta Jinghpaw WP Dakkasu Jawngma ni gaw
laknak lang rawt malan gasat na matu jahkrup bawngban hpang wa masai.
1957 ning November shata hta Rangoon Jinghpaw Dakkasu
jawngma ningbaw ni 7 Stars ngu ai hpung hpe hpaw nhtawm laknak lang rawt malan
na matu woi galaw hpang masai. Ndai 7Stars hpung gaw KIO a numshawng hpung ngu
tsun yang nshut nga ai.
Dai 7Stars ningbaw ni gaw-
1- Lahtaw
Zau Tu (Ningbaw)
2- Slg.
Hpauyu Tu Lum (shawng
na Amu Madu)
3- Slg.
Malizup Zau Mai (hpang
e galai ai Amu Madu)
4- Slg.
Pungshwe Zau Seng (Hpung
Salang)
5- Slg.
K.D. Brang Gam (Hpung
Salang)
6- Slg.
Nahpaw Gun Jawng (Hpung
Salang)
7- Slg.
Malang Shawng (Hpung
Salang) ni rai ma ai.
Ningbaw L. Zau Tu hte Amu Madu Malizup Zau Mai yan 1958-59
ning jawng dat ten laman Kayin rawt malan dap de sa nhtawm matut mahkai hpang,
laknak lang rawt malan hkrun lam hpe hkrang shapraw hpang wa masai.
1959 ning e Kayah
rawt malan dap 1st Bde. Comdr galaw nga ai L. Zau Tu a kahpu Du Kaba
L. Zau Seng hpe ningbaw lata san masai.
1959 ning htum wa mahka e Du Kaba L. Zau Seng Slg. L. Zau Tu
hte Slg. Pungshwe Zau Seng ni marai masum Myitkyina de lung wa nhtawm Amu Madu
Slg. Malizup Zau Mai, Sara kaba Maran Brang Seng hte kaga WP salang ni hte mungdan
bungle wa hkrum bawngban nhtawm 1960 ning e nam rawng hpang na matu myit hkrum
dawdan masat masai.
Rawt Malan nam rawng hpang wa ai ten hta arang shapraw sa wa
na matu Du Kaba L. Zau Seng Kayah(Karenni) Mung e jau kaw na makoi mahkawng
tawn ai Sanat laknak ni hte ja gumhpraw ni hpe sa la na matu Gyung Dau hte La
Hkaw yan hpe shayu dat dat ai rai yang dai datkasa lahkawng yan gaw Myen hpyen
ni rim ai hkrum masai, dai yan a shiga gaw rim hkrum ai shani kaw na daini du
hkra shiga hpa nga mung nna mat sai, Ndai salang lahkawng rim hkrum ai majaw
1960 ning nam rawng rawt malan hpang wa na aten hpe bai htawt sit kau ra masai.
1956-59 du hkra Jinghpaw mung lamu ga ni rai nga ai Miwa
Jarit mayan na Hpimaw, Gawlang, Kanghpang mare masum hpe miwa ni atik anang
hpyi shadut ai lam hpe Jinghpaw Wunpawng Du salang ni myit nhkrum ai lapran e
1960 October(1) ya shani U Nu hte Chuenlai yan ta masat htu lamu ga ap kau ai
hpang kaw na Jinghpaw Wunpawng amyu sha ningbaw ni a rawt malan gasat na
lawnglam gaw grau grau ngang grin mat wa ai lam rai nga ai.
Du Kaba L. Zau Seng gaw WP mung shawa a n-gun jaw madi
shadaw ai lam a jaw e 1961 February(5) ya shani rawt malan bungli hpe shawng
nnan galaw hpang wa na matu lahta Sam Mung, Lashio Mare, Lunglaw Pa kaw mung
shawa ni hpe saw shaga nhtawm zuphpawng woi galaw sai. Dai zuphpawng hta sa du
ai mung shawa, mung salang ni hte rau “Wunpawng Mungdan Shanglawt Hpung(KIO)”
hpe hpaw shabawn dat lu masai, matut manoi sha “Wunpawng Mungdan Shawnglawt
Hpyen Dap(KIA)” hpe mung awngdang ai hte dai shani nan sha hpaw ninghtan dat lu
masai. Shingrai dai shani nhtoi February(5) ya hpe mung Rawt Malan N’htoi ngu
masat tawn masai rai.
(Ndai Jinghpaw Wunpawng Amyu sha ni a rawt malan labau kadun
gaw ndai hku nan she rain a re ngu ai hku shatawng shada nhtawm ka ai lam nrai
nngai, daini galu kaba wa nga sai hpawt hpra na anhte a ningbaw ningla ni a
matu Jinghpaw Wunpawng amyu sha ni a Labau ni hpe sawk hkaja na matu ganoi nmai
byin na daram yak hkak la ai masa ni hta loili sha pi chye la, hkaja la lu mu
ga ngu yaw shada let dep hkap ai laili laika ni tam ahkrawk nna shakut ka dat
ai labau kadun rai mali ai, grau hkum tsup grau htuk manu ai hku law law ka wa
lu na hpe mung myit mada nngai)
Ka ai, Um Tu Lum(USA)
Ref:
- Labau
Ginshi(in kachin) by Cpt. Htingbai Naw Awn
- ဒီမိုကေ၇စီေျပာင္ျပန္ - ကခ်င္ျပည္နယ္
၀န္ၾကီးေဟာင္း ဦးဇန္ထဆင္
- The
Majic War by Ian Fellowes
- Insurgency
and the Politics of Ethnicity by Martin Smith
- Lords
of the Burma’s Northern Frontier by Bertil Lintner


text:
Tuesday, 25 August 2009
Tsaban 21 Na Nawku Hpung
Tsaban 21 hta du shang nga sai majaw, ndai ban prat a maka kumla ni hpe atsun a jahta ra nga sai. Ya mung Nawku Hpung ngu ai hpe tsaban 21 hta gara hku mu mada hkam la nga ma ai kun? naw yu jahproi ra nga sai. Galu kaba sai mungdan ni tsun shagu wa kaga galu kaba magang wa ai mungdan ni mung galaw ra na i? shing nrai hpa nseng ai, anhte mung anhte a matu sha myit ra ai ngu theology shapraw nna nga nga na i?
Nawku hpung gaw hpa wa rai ta? Karai Kasang a mying hta bat mi kalang hkrum zup let nawku shakawn mahkawn rau jawm mahkawn, sara ni hkaw ai mungga jawm madat, hku hkau ai manang ni hte hkrum. Htawma wa ung ang ai zawn Karai lam hta ung ang ai langai mi mung nlawm, shawa nawku hpawng hta apyaw sha shang lawm, kashu kasha ni hpe mung woi sa rai nna hpung masha jahpan hta lawm nga ai shaning hku na wa ai shaloi, hpung kanu kawa hku nna pyi masat la hkrum na rai nga ai. Shingrai nawku hpung gaw awngdang ai hpung hku nna dinghku mayet magang nawku hpung masha law magang rai nawku hpung kaw masha law wa nna galu kaba wa sai zawn rai nga ai.
Raitim, Sinna mung de gaw dai hku bai nrai sa. Europe mungdan hte America, Canada ni hkan gaw nawku sa ai masha lani hte lani yawm yawm, dingla gumgai ni chyu chyawm chyawm rai mat wa sai sha n ga, ramma tam shamat ai hte nawku sa masha nnan ni ndu wa ai majaw nawku hpung gaw si wa hkyen sai nga nga ma ai. Mare lawk hkan hkrum nna hku hkau la ai masha ni mung, Wenyi hte seng ai hpe gaw ra, Nawku hpung hte gaw nhpra rai nga ma ai. Nawku hpung ni mung masha a Wenyi hkan hkwi hkawm ai nga yang ndum shamyi tsaban 21 a Sasana lai ngu ai paw pru wa ra sai. Ndai lai gaw Hkristan nawku makam masham lam ngu na hta, masha a hku hkau kanawn mazum lam mungga hte htap htuk hkra ngu ai de gayin sa wa ai sha rai nga ai. Ga shadawn: Nta kaw jum hte nawhpu lu jang shat mai shagu kaw bang nna nam chyim hkam la ai hpa rai nga ai.
Karai Kasang hte Chyoi pra ai Wenyi gaw masha a ntsa e kaja ai ngu hkam la jang, hpung kata hta kaja ai magam galaw ai gaw Karai Kasang ra ai amu tai wa sai. Dai hta Sasana majen je ladat ni bai bang shalawm dat jang tsaban 21 a Sasana shing nrai tsaban 21 a nawku hpung tai wa sai rai nga ai. Ndai hpung gaw laban shani shagu nawku jawng hta zup na re ngu nmai sawn ai sha n ga, nawku hpung ni kaw na alu gumhpraw hta la na re ngu ai hpe mung nmai myit nga ai. Madung gaw Karai Kasang kaw na mai kaja ai hku hkau kanawn mazum lam hte shada pri nen hkat ai hta lai n gun jawm jaw hkat rai nna ndai mungkan e asak jawm hkrung ga, ngu ai de sha lachyum pru nga ai.
Nawku lai ladat amyu hmyuhku woi awn nga ai Hill song, G12, Fresh expression, Emerging church zawn re ai lai ladat nnan hte gaw de sa wa nga ai nawku hpung ni gaw tsaban 21 a matu htap htuk na myit mada ma ai. Raitim, Hillsong ni mung yu ngwi madum sumpyi hte shanhte a nawku jawng kata kaw sa shang lawm yang chyu sha hpung a shangwi shapyaw ai hta shang lawm lu ai majaw, shanhte kaw sa ai masha, mahkawn yu ngwi hte shakawn ai hpe ra ai masha ni law wa jang, nawku hpung gaw galu kaba jat wa sai hku ang nga malu ai. Kaga ni mung dai hte maren, tinang a nawku ai shara de masha law law du wa jang nawku hpung gaw rawt kaba jat wa ai hku sawn la la rai nga ma ai. Dai majaw, ya aten hta shinggyim masha ni hpa hpe ra marit nga ma ta? ngu ai gaw nawku hpung hku nna gara hku sasana galaw ra a ta? ngu ai hte kahpyawn nna myit ra wa sai.
Masha nkau mi mungga madat mayu ai majaw nawku sa tim, nkau ni gaw kraw kata na nshu nshang nga ai myit hpe hkraw kashin jasan kau na nawku sa ma ai nga ai. Masha a kraw hkraw kashin ya lu na lam gaw mungga hte sha nrai, lam amyu myu hku nna myit mat wa sai rai nga ai. Dai majaw, masha marai manga sha mi rai rai, shi mi rai rai dai masha ni a kraw kata Wenyi hte seng ai hpe myit nna Karai Kasang hta rau rai nga jang, dai gaw nawku hpung rai nga ai.
Tsaban 21 a nawku hpung gaw masha hpe madung dat ai manawt dingsawt hkrai rai nga ai. Gaw gap da ai nawku nta, nawku lai htung hkan ai hte mungga shagreng ai, tinyang jahtap jahtuk ai sha nrai, masha shagu rap ra ai hkam la lu na de man yawng nga ai. Bawlung (gawdin) pa e mi rai rai, nga hkwi hkawm ai kaw mi rai rai, night club hte beer seng hkan mi rai rai, hpa lap seng e mi nga yang nga, shada hkrum nna hku hkau lam, n gun jaw ga hte karum shingtau hkat nhpang ni gyin shapraw lu yang dai gaw Karai Kasang hta hpung de ai rai nga ai.
Ndai prat hta gaw, Internet hte telephone hkrang ai shra ni hta sumtsan mungdan kaw nga ai wa/jan hte rau jahta rau shaga n gun jaw hpaji jaw hkat lu ai sha n ga, htingbu wa hpe zawn hku hkau lu nga ai. Dai majaw ramma daw ni gaw kanang e mi nga nga, gara shara kaw mi du du chye hkat hku hkau ai manang ni hte bat mi kalang nlaw htum hkrum shaga nna jawm jahta n gun jawm la hkat ai amu gaw tsaban 21 hta manu dan ai nawku hpung a shingnip shingna langai rai nga ai.
Dai majaw Rev. Richard Tiplady tsun ai "communication not congregation" nawku hpung gaw hpawng de nga ai nrai matut mahkai hkat nga ai lam rai nga ai nga ai. Ndai commuication gaw new forms of community ngu yang ngu postmodern society mi tsun yang tsun, ahkyak ai gaw matut mahkai hkat nga lu ai lam re.
Dinghku de ngut nna mungdan kaga ga kaw garan nga ai ni, tsawra hkuhkau hkat tim hkum hkrang tsan gang taw ai ni, ramma manaw manang hte jinghku re ai ni sha ndai lam hpe akyu jashawn nga ma ai. Nawku hpung hku nna mung sawn la mai nga ai. Tinang a buga hpung masha wa/jan kanang du mat nga ai, gara kaw du taw nga ai hpe buga na nawku hpung shiga hte rau matut mahkai nga ai rai yang, dai buga hpung masha wa koi yen htak mat na lam mi nnga ai.
Dai majaw, tsaban 21 a nawku hpung shingnip shingna hku nna Sinna ga e wa mi nrai tim, nawku hpung hku nna tinang a buga masha ni hte mung; manaw manang hku nna tinang a hku hkau masha ni hpe mung byin mai ai hta hkan nna matut hkat nga ra na ga ai. Nawku hpung gaw shada mu hkat lata hte shakram hkat lu yang sha hpawng de ai baw nrai, na hkat, chye hkat, ahkyak la hkat ai hte matut mahkai hkat nga ai mung dai Madu hta rau ndai mungkan e ta gindun nga lu ga ai nrai ni?.......
Nawku hpung gaw hpa wa rai ta? Karai Kasang a mying hta bat mi kalang hkrum zup let nawku shakawn mahkawn rau jawm mahkawn, sara ni hkaw ai mungga jawm madat, hku hkau ai manang ni hte hkrum. Htawma wa ung ang ai zawn Karai lam hta ung ang ai langai mi mung nlawm, shawa nawku hpawng hta apyaw sha shang lawm, kashu kasha ni hpe mung woi sa rai nna hpung masha jahpan hta lawm nga ai shaning hku na wa ai shaloi, hpung kanu kawa hku nna pyi masat la hkrum na rai nga ai. Shingrai nawku hpung gaw awngdang ai hpung hku nna dinghku mayet magang nawku hpung masha law magang rai nawku hpung kaw masha law wa nna galu kaba wa sai zawn rai nga ai.
Raitim, Sinna mung de gaw dai hku bai nrai sa. Europe mungdan hte America, Canada ni hkan gaw nawku sa ai masha lani hte lani yawm yawm, dingla gumgai ni chyu chyawm chyawm rai mat wa sai sha n ga, ramma tam shamat ai hte nawku sa masha nnan ni ndu wa ai majaw nawku hpung gaw si wa hkyen sai nga nga ma ai. Mare lawk hkan hkrum nna hku hkau la ai masha ni mung, Wenyi hte seng ai hpe gaw ra, Nawku hpung hte gaw nhpra rai nga ma ai. Nawku hpung ni mung masha a Wenyi hkan hkwi hkawm ai nga yang ndum shamyi tsaban 21 a Sasana lai ngu ai paw pru wa ra sai. Ndai lai gaw Hkristan nawku makam masham lam ngu na hta, masha a hku hkau kanawn mazum lam mungga hte htap htuk hkra ngu ai de gayin sa wa ai sha rai nga ai. Ga shadawn: Nta kaw jum hte nawhpu lu jang shat mai shagu kaw bang nna nam chyim hkam la ai hpa rai nga ai.
Karai Kasang hte Chyoi pra ai Wenyi gaw masha a ntsa e kaja ai ngu hkam la jang, hpung kata hta kaja ai magam galaw ai gaw Karai Kasang ra ai amu tai wa sai. Dai hta Sasana majen je ladat ni bai bang shalawm dat jang tsaban 21 a Sasana shing nrai tsaban 21 a nawku hpung tai wa sai rai nga ai. Ndai hpung gaw laban shani shagu nawku jawng hta zup na re ngu nmai sawn ai sha n ga, nawku hpung ni kaw na alu gumhpraw hta la na re ngu ai hpe mung nmai myit nga ai. Madung gaw Karai Kasang kaw na mai kaja ai hku hkau kanawn mazum lam hte shada pri nen hkat ai hta lai n gun jawm jaw hkat rai nna ndai mungkan e asak jawm hkrung ga, ngu ai de sha lachyum pru nga ai.
Nawku lai ladat amyu hmyuhku woi awn nga ai Hill song, G12, Fresh expression, Emerging church zawn re ai lai ladat nnan hte gaw de sa wa nga ai nawku hpung ni gaw tsaban 21 a matu htap htuk na myit mada ma ai. Raitim, Hillsong ni mung yu ngwi madum sumpyi hte shanhte a nawku jawng kata kaw sa shang lawm yang chyu sha hpung a shangwi shapyaw ai hta shang lawm lu ai majaw, shanhte kaw sa ai masha, mahkawn yu ngwi hte shakawn ai hpe ra ai masha ni law wa jang, nawku hpung gaw galu kaba jat wa sai hku ang nga malu ai. Kaga ni mung dai hte maren, tinang a nawku ai shara de masha law law du wa jang nawku hpung gaw rawt kaba jat wa ai hku sawn la la rai nga ma ai. Dai majaw, ya aten hta shinggyim masha ni hpa hpe ra marit nga ma ta? ngu ai gaw nawku hpung hku nna gara hku sasana galaw ra a ta? ngu ai hte kahpyawn nna myit ra wa sai.
Masha nkau mi mungga madat mayu ai majaw nawku sa tim, nkau ni gaw kraw kata na nshu nshang nga ai myit hpe hkraw kashin jasan kau na nawku sa ma ai nga ai. Masha a kraw hkraw kashin ya lu na lam gaw mungga hte sha nrai, lam amyu myu hku nna myit mat wa sai rai nga ai. Dai majaw, masha marai manga sha mi rai rai, shi mi rai rai dai masha ni a kraw kata Wenyi hte seng ai hpe myit nna Karai Kasang hta rau rai nga jang, dai gaw nawku hpung rai nga ai.
Tsaban 21 a nawku hpung gaw masha hpe madung dat ai manawt dingsawt hkrai rai nga ai. Gaw gap da ai nawku nta, nawku lai htung hkan ai hte mungga shagreng ai, tinyang jahtap jahtuk ai sha nrai, masha shagu rap ra ai hkam la lu na de man yawng nga ai. Bawlung (gawdin) pa e mi rai rai, nga hkwi hkawm ai kaw mi rai rai, night club hte beer seng hkan mi rai rai, hpa lap seng e mi nga yang nga, shada hkrum nna hku hkau lam, n gun jaw ga hte karum shingtau hkat nhpang ni gyin shapraw lu yang dai gaw Karai Kasang hta hpung de ai rai nga ai.
Ndai prat hta gaw, Internet hte telephone hkrang ai shra ni hta sumtsan mungdan kaw nga ai wa/jan hte rau jahta rau shaga n gun jaw hpaji jaw hkat lu ai sha n ga, htingbu wa hpe zawn hku hkau lu nga ai. Dai majaw ramma daw ni gaw kanang e mi nga nga, gara shara kaw mi du du chye hkat hku hkau ai manang ni hte bat mi kalang nlaw htum hkrum shaga nna jawm jahta n gun jawm la hkat ai amu gaw tsaban 21 hta manu dan ai nawku hpung a shingnip shingna langai rai nga ai.
Dai majaw Rev. Richard Tiplady tsun ai "communication not congregation" nawku hpung gaw hpawng de nga ai nrai matut mahkai hkat nga ai lam rai nga ai nga ai. Ndai commuication gaw new forms of community ngu yang ngu postmodern society mi tsun yang tsun, ahkyak ai gaw matut mahkai hkat nga lu ai lam re.
Dinghku de ngut nna mungdan kaga ga kaw garan nga ai ni, tsawra hkuhkau hkat tim hkum hkrang tsan gang taw ai ni, ramma manaw manang hte jinghku re ai ni sha ndai lam hpe akyu jashawn nga ma ai. Nawku hpung hku nna mung sawn la mai nga ai. Tinang a buga hpung masha wa/jan kanang du mat nga ai, gara kaw du taw nga ai hpe buga na nawku hpung shiga hte rau matut mahkai nga ai rai yang, dai buga hpung masha wa koi yen htak mat na lam mi nnga ai.
Dai majaw, tsaban 21 a nawku hpung shingnip shingna hku nna Sinna ga e wa mi nrai tim, nawku hpung hku nna tinang a buga masha ni hte mung; manaw manang hku nna tinang a hku hkau masha ni hpe mung byin mai ai hta hkan nna matut hkat nga ra na ga ai. Nawku hpung gaw shada mu hkat lata hte shakram hkat lu yang sha hpawng de ai baw nrai, na hkat, chye hkat, ahkyak la hkat ai hte matut mahkai hkat nga ai mung dai Madu hta rau ndai mungkan e ta gindun nga lu ga ai nrai ni?.......
Subscribe to: Posts (Atom)


text:
Mungkan ntsa e hkawhkam lu ai mungdan ni hpe Kingdom ngu shamying ma ai. Ga shadawn Kingdom of Thailand, Kingdom of Cambodia, Kingdom of Sweden, Kingdom of Nepal (ya n'nga mat sai), United Kingdom etc. rai nga ai. Hkawhkam lu ai amyu ni nga ai hte maren hkawhkam n lu ai amyu ni mung nga nga ai. Nkau mungdan ni gaw maigan mungdan na amyu masha ni sa gasat dang la kau ai majaw hkawhkam shamat kau ma ai. Anhte Jinghpaw Wunpawng sha ni hta moi hkawhkam lu yu sai kun? n lu yu ai kun? hkrak n chye lu ga ai. Rai tim, Gumchying Gumsa du ni up hkang ai duwa prat ngu ai nga lai wa sai. Masha nkau mi gaw Jinghpaw Wunpawng sha ni hpe hkawhkam n lu ai amyu ni ngu nna yu kaji let kabye chye ma ai. Jinghpaw Wunpawng amyu masha hta na mung nkau mi gaw tinang amyu hpe yu kaji nna masha ni e Kachin ngu mu chye kau na pyi hkrit tsang ai majaw maigan amyu masha ni a lapran e du ai shaloi Roma du yang Roma ni zawn nga, bu hkawt kaw buhkawt, bu ren kaw bu ren nga nna gayau gaya makoi rawng mat chye ma ai. Ndai zawn re ai masha ni tinang a amyu masha ni a matu gade daram woi awn lu na ma ai kun?
Kabu hpa shiga gaw ndai Hkrismat shata hta mungkan masha ni a matu si hkam nna hkye la na shangai chyinghkai wa sai Madu Yesu hpe hkap la kam sham ai masha ni yawng Karai Kasang a kasha ni tai lu ai ahkang lu la ai lam rai nga ai. Chyum laika hta Karai Kasang gaw nga yawng nga pra hpe hpan tawn da ai nna up hkang nga ai hkawhkam rai nga ai lam tsun da ai. Madu Yesu hpe hkawhkam rai , n rai Pilat san ai shaloi, Madu Yesu gaw hkawhkam re ai lam htai sai(Yawhan 18:37). Hpang jahtum Madu Yesu gaw hkawhkam ni a Hkawhkam, madu ni a Madu tai na lam tsun da ai(Shingran 19:16). Dai majaw Madu Yesu hpe hkap la kam sham ai Jinghpaw Wunpawng sha ni gaw hkawhkam ni a Hkawhkam Madu Yesu a amyu tai wa sai. Dingla ugut gu nna n-gun lagaw yawm wa n chye ai, si mat n chye ai, maigan amyu masha ni e rim la nna daru magam aya n kashun la kau ya lu ai htani htana a hkrung nga ai Hkawhkam Karai Kasang a kasha ni tai lu sai. Myi man kaji na lam naw nga a ni? "Nanhte chyawm gaw, nsin kata de nna shi a mauhpa nhtoi de nanhte hpe shaga bang wa ai wa a dan hkung ai magam hpe shabrawg dat ya myit ga, lata la ai amyu, hkawhkam hkinjawng ni,chyoi pra ai amyu baw hte, Karai Kasang a lahku ang ai masha ni rai nga myit dai. Nanhte mung shawng e amyu rai nga myit dai n rai; ya chyawm gaw Karai Kasang a amyu rai wa manit dai; shawng e chyeju hkam la manit dai n rai, ya chyawm gaw , chyeju hkam la manit dai,"(I Petru 2:9-10).
Hkawhkam a shayi shadang sha ni hte hkawhkam a dinghku masha ni (Royal Family) tsun shaga ai ga gaw yu maya masha darat daroi ni tsun shaga ai ga hte shai nga ma ai. Ga shadawn: Myen hkawhkam ni gaw kawa hpe Aba shing n rai Ahpe n ngu ai sha hkami daw, kanu hpe mung ame, shing n rai me me n ngu ai sha, me daw, kahpu hpe ako shing n rai ko ko n ngu ai sha naung daw, kanau hpe mung nyi le n ngu ai sha nyi daw, kajan hpe mung nyima n ngu ai sha hnama daw, ngu nna shamying shaga ai lam mu lu ga ai. Hkawhkam wa shat sha ai hpe mung htamin tsa de n ngu ai sha tsa daw hkaw de ngu tsun ma ai. Hkawhkam wa yup ai hpe mung eik de n ngu ai sha tset daw hkaw de ngu shag ma ai. Hkawhkam wa si ai hpe the de n ngu ai sha, nat ywa tsan de ngu ma ai.Dai hte maren shanhte a shamu shamawt ai sat lawat ni mung yu maya mung masha ni a shamau shamawt ai sat lawat hte shai nga ma ai. Hkawhkam wa hte hkawhk a dinghku masha ni bu hpun sumraw ai bu hpun palawng ni mung yu maya mung masha ni bu hpun ai labu palawng hte shai nga ma ai. Dai hte maren hkawhkam ni a Hkawhkam Madu Yesu hpe lu la sai Jinghpaw Wunpawng sha ni mung Hkristan ni a tsun shaga, shamu shamawt ai sat lawat arawn alai ni hpe shani shagu na asak hkrung lam hta dan dawng shangu n ra nga ai. Jinghpaw ga sha rai tim wenyi hte seng ai Hkristan Jinghpaw ga rai ra nga ai. Shani shagu sha ai lu sha mung Hkristan makam masham hte nhtan n shai ai lusha hpe sha ra na rai nga ai. Bu hpun ai sumpan maren sha rai tim chywi hpun ai design gaw Hkristan makam masham hte bung pre ai design maka rai ra na rai nga ai. Dai hku n re ai sha, bu hkawt kaw bu hkawt, bu ren hta bu ren ngu nna n kam n sham ai amyu masha ni hte maren lu sha, bu hpun, tsun shaga, shamu shamawt yang hkawhkam n lu ai amyu zawn mu mada ai hkrum na rai nga ai. Dai zawn mu mada hkrum yang Madu Yesu a sakse kaja ntai lu nga ai. Kade a mara ngu na kun?


text:
KIO hte Slg Nwawt La Raw a ningmu, Kamyunit masa kaw nna, Kachin masa de kalai myit wa ai aten
Dai shaloi, Du Kaba Zau Tu hpe KBC na, Laika shagun dat sai. Balawng Zau Tu nang gaw Hpung-up sara langai a kasha re. Miwa myi jut hku hkumyu, Jinghpaw myi jut hku yu ra ai. Ngu ai laika hpe lu hkap hti sai. Dai kaw nna, Du kaba hte ni dik ai ahkyak NCO ni hpe training nnan galai jaw sai. Du Kaba Zau Tu tsun ai, Myiwa Myi jut hkum yu, Jinghpaw Myi jut hku yu mu nga nna, Laika buk langai sharin sai.
Dai hpe Du kaba Senghpung laika buk langai bai sharin sai. Du kaba Pungshwe Zau Seng mung Laika buk langai bai sharin sai. Daihpang Slg, kaba Maran Brang Seng bai langai sharin sai.
Dai ngu sai hpang, anhte a Miwa Kumyunit dazik hpe di kau saga, anhte byin mai ai daram dating nna, KIA san san hku nna, bai shakut gasat saw a ga nga tsun sai. Mousitong Ohwada Laika buk ni hpe wan ju kau sai. Palawng kaw kap ai, kawlan kaw shakap ai dizik yawng di kau sai. Mi na shawng dawn a KIA hkring hkrak rai sai.
1969 ning May, Dai kaw nna, shata mi ram na hkra Mahtum camp kaw naw nga ai. Dai aten hta Slg, Kaba Maran Brang Seng hpe Suspection dawm nna, gumhpraw dum ningbaw bang tawn nna, san san nga sai. Dai hpang Maj: Namsu Zau Tawng hpe mung kaga san san nga sai. Dai kaw nna gaw Maj: Namsu Zau Tawng D.C shawk sai. Du kaba Zau Tu, Nam Su Zau Tawng hpe njaw ai. Du kaba Zau Tu ngai hpe shangun ai. “La Raw e Maj; Namsu Zau Tawng hpe shaga la su” nga ai. Namsu Zau Tawng hte hpawn rau woi lung wa sai. Du kaba Zau Tu Maj: Namsu Zau Tawng hpe tsun ai, “ Nang Du kaba Maj: langai ting re, ganing rai pru wa na, nang du kaba langai ting pru wa yang, ma ni grau myit daw na re.” ngu nna, Du kaba Pungshwe hte hpawn du kaba ni grai asawng ai. Raitim Maj: Namsu Zau Tawng a myit hta pru le mat na sha tik tik rai sai. Myi man nsam, galai mat sai. Hpyen la matut galaw na matu gawngkya mat sai.
Dai kaw nna, Miwa de ta masat htu tawn ai, Chiphwi Lawkhkawng commander jahkrat da ai, L.t: Zahkung Ting Ying hte Slg, Kaba Layawk Ze Lum ni mung Myit kaga rai mat sai. Dai kaw na gaw, Lachik kasha, Lavoa kasha nig aw baren gun hte machyu pala magazin box ting majoi gap dumbre nna, KIA nkam galaw sai nga, Kummunit de hpung hte hpung shang mat wa sai. Dai ten hta ngai Nwawt La Raw gaw, Du Kaba Zau Tu a makam gyi asak sin rai nga ai. Du Kaba hpe sut kang jaw ngut jang she ngai mai yup ai rai nga ai. Ka-baing sinat shachyen nna, shana tup tup zawng taw nga ra ai re. Du kaba Zau Tu nan hkrit maja ra mat sai aten re.
Dai kaw nna, Du kaba Zau Tu a sak sin ni hpe Hka Hku la (bum ga masha) ni sha hpe lak san shaga tawn sai. Du kaba Zau Tu tsun ai, ya dai ni na ten hta ga sadi dung ai gaw nanhte hka hku la ni sha rai sai. 1 nga yang 1 re. Anhte Sam mung hte myu mare kaba na masha ni gaw manang wa hpe sha kau chye ai. Dai majaw nanhte hpe sha kam sai. Nga nna tsun wa sai. Du kaba Zau tu hpe hpyen la lam 2 sin sai. Du Kaba Zau Tu, ngai Nwawt La Raw hpe ndat sai. Dai kaw na gaw, KIA hpyen hpung gamani ni yawng hpyen nsen madat let sadi maja let rawt sa mat wa sai. Tinang Myu sha kahpu kanau shada da nhkrum nra ai lam ni byin wa sai.
Naw matut Na-
Daw (VI)KIO magam gun hkringsa ai


text:
Amerikan mungdan Louisiana Mung daw e shanu nga ai shayi sha Grace Seng Hkam pan
gaw, Wunpawng mungdan kata na hpyen yen tsin yam jawng ma ni a matu hpaji lam hta madi shadaw garum ai lam chye lu ai.
Lak lai ai lam gaw ndai shayi sha gaw Louisiana state hta hpaji lam hta ningtawn ai hku awng dang ai majaw ( shi hpe scholarship )shagrau ai lam chye lu ai.
Shayi sha Grace seng hkam pan hku nna n dai scholarship kumhpa hpe
Wunpawng mungdan na hpyen yen jawng ma ni a matu lapsen 25 garum madi shadaw ai lam chye lu ai.
shana ai-FB: Photo-Lahpai Nangpri